MASUK BIDANG POLITIK - DIRA ABU ZAHAR IKUT JEJAK ARWAH BAPA

Semalam pelakon yang juga pengarah, Dira Abu Zahar atau nama sebenarnya Khaidhirah Abu Zahar telah dilantik sebagai EXCO Puteri UMNO Malaysia.

Doa arwah bapanya, Datuk Seri Abu Zahar Isnin yang pernah memikul mandat sebagai bekas Ketua Menteri Melaka seakan dimakbulkan apabila anaknya, Dira meneruskan legasinya dalam dunia politik.

Dira juga mengikut jejak beberapa rakan artis seperti Anne Ngasri, Darling Ngasri, Zed Zaidi dan Datuk Dr Jins Shamsuddin.

Menurut Dira, tawaran berkenaan baharu sahaja didatangi kepadanya baru-baru ini dan dia idak menyangka akan pergi jauh sampai ke tahap ini, biarpun selama ini dia sebenarnya kerap melakukan kerja amal secara diam-diam.

Sedikit sebanyak lahir dalam keluarga yang berlatar belakang politik, Dira tak terkecuali dibayangi arwah bapanya. Tawaran yang diusulkan kepadanya lantas dipanjangkan kepada suami, ibu dan keluarga tersayang. Mereka yang ditanya Dira tak berfikir panjang untuk menyuruhnya meneruskan apa yang pernah diperjuangkan arwah bapa.

"Ia satu platform yang baik untuk saya meneruskan apa yang arwah bapa pernah buat dan tinggalkan. Selama hayat bapa saya, dia sejujurnya tak pernah memaksa kami menceburi bidang politik. Arwah bapa saya lebih selesa kami membesar dengan melakukan apa yang diingini. Tapi saya tahu arwah bapa selama ini ada mendoakan seorang daripada anaknya itu mengikuti jejak beliau.

"Nampaknya doa arwah bapa saya dimakbulkan Tuhan. Ibu saya sendiri menyuruh saya jangan pandang belakang. Ia juga berbalik kepada soal masa. Saya kira masa sudah tiba dan sesuai untuk saya menceburi bidang ini. Jadi dengan pelantikan ini, apa yang saya pernah lakukan termasuk kerja amal boleh disalurkan mengikut platform dan akses yang lebih besar.

"Sejujurnya saya tak pernah terfikir untuk terbabit dalam dunia politik. Macam dunia lakonan pun saya tak sangka akan ke arah itu. Semuanya seperti tersusun cantik dan teratur atas aturan Tuhan. Malah selama ini pun, saya buat apa yang diminati dengan jujur, ikhlas dan amanah tanpa mengharapkan balasan tertentu. Pastinya jawatan ini akan membuatkan skop kerja yang saya buat jadi lebih besar'" ujar Dira dipetik sebagai berkata.

Tambah Dira, sejak setahun lalu juga dia banyak memperlahankan kerjaya lakonan demi melakukan cabang kerja lain.

"Niat saya selepas arwah bapa meninggal dua tahun lalu ialah untuk menubuhkan satu perniagaan termasuk rumah produksi. Tapi masa tak mengizinkan. Hanya kini baharu saya boleh memberi perhatian selain dapat meluangkan masa dengan keluarganya. Pastinya tanggung jawab baharu dalam kerja politik ini akan saya pikul sebaik mungkin," jelasnya.

Pelantikannya tadi dibuat ketika mesyuarat sayap UMNO itu di Menara Dato' Onn yang dipengerusikan Ketua Puteri, Datuk Mas Ermieyati Samsudin yang juga Timbalan Menteri Pelancongan dan Kebudayaan. Turut hadir, Naibnya, Zahida Zarik Khan; Penolong Setiausaha Puteri, Fahariyah Md Nordin serta barisan EXCO.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BAKAL DIBEDAH BAGI PERBETULKAN URAT TUNJANG - ZAMANI BERHARAP DAPAT BERDIRI TEGAK SEMULA

"Alhamdulillah buat masa sekarang kesihatan saya dalam keadaan yang baik cuma masalah utama saya sekarang ni adalah urat tunjang. Pembedahan ni pun dilakukan untuk nak memperbetulkan urat tunjang tu.

"Saya harap lepas pembedahan nanti, saya boleh berdiri tegak semula," kata vokalis kumpulan Slam, Zamani sewaktu menjadi tetamu program MeleTOP yang bersiaran secara langsung pada malam tadi.

Dalam program tersebut, Zamani berharap dia dapat berdiri tegak semula selepas menjalani pembedahan bagi menyembuhkan penyakit skoliosis yang menyebabkan tulang belakangnya membengkok.

Menurut Zamani atau nama penuhnya Zamani Ibrahim, 51, pembedahan yang dijangka berlangsung pada November ini akan dilakukan bagi memperbetulkan urat tunjangnya.

Klik untuk gambar besar

Dalam pada itu, Zamani bakal membuat persembahan di Konsert Doa Buat Zamani pada 30 September ini di Zepp Kuala Lumpur. Konsert ini diadakan bagi membantu Zamani mendapatkan dana selepas pembedahan untuk dirinya menjalani kehidupan sehari-harian selepas itu.

"Saya akan menjalani pembedahan selepas konsert, dan pembedahan akan berlangsung pada hujung tahun nanti," jelasnya lagi.

Konsert yang dijadualkan dalam durasi 90 hingga ke 120 minit ini dibuat dalam versi unpluggeddan akan dihadiri oleh rakan-rakan seni tanah air yang lain.

Antara yang bersama-sama dalam konsert ini ialah Fauziah latif, Datuk Ramli Sarip, Rahim Maarof serta penampilan istimewa oleh Datuk Aznil Haji Nawawi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK DERITA SAKIT USUS - AZMAN FLOP POPPY MOHON BANTUAN

Berat mata memandang, berat lagi bahu yang memikul. Demikianlah umpamanya bekas pemain dram Flop Poppy, Azman Ismail, 43, apabila anaknya mengalami masalah usus selepas seminggu dilahirkan.

Justeru itu, Azman memohon bantuan bagi menjalani kos perbelanjaan rawatan dan pembedahan anaknya.

Menurut Azman, anaknya yang dilahirkan pada 15 Oktober lalu di Hospital Kuala Lumpur (HKL) disahkan mengalami masalah usus tidak bersambung dan perlu membuat pembedahan selepas usia bayi tersebut mencecah tiga bulan.

"Anak saya mengalami masalah usus kerana usus besarnya tidak bersambung dan harus dibedah dalam tempoh umurnya berusia tiga bulan.

"Buat masa sekarang doktor telah menebuk perut anak saya bagi mengeluarkan najis dari perutnya," ujarnya dipetik sebagai berkata.

Bagaimanapun, Azman berkata, pihak hospital masih belum memberitahu kos yang diperlukan untuk pembedahan usus tersebut.

Tambahnya, selain kos pembedahan, dia turut memerlukan kos perbelanjaan dan rawatan harian untuk anaknya yang kini memerlukan dia berulang alik ke hospital bagi mendapatkan rawatan.

Lebih perit lagi, pendapatannya sebagai seorang pemuzik jalanan (busker) selepas empat tahun kumpulan Flop Poppy dibubarkan tidak cukup menampung kos kehidupan keluarga mereka.

Katanya, dia kini terpaksa berpindah ke sebuh hotel bajet berhampiran dengan HKL bagi memudahkan mereka untuk ke hospital.

"Selepas Flop Poppy dibubarkan, saya hanya jadi busker di sekitar Kuala Lumpur, jadi pendapatan tidak menentu, isteri saya yang dulu bekerja sebagai penyanyi di sebuah kelab malam terpaksa berhenti kerja bagi menjaga anak kami.

"Saya kini pindah berhampiran HKL supaya senang kami ulang alik dan disebabkan saya tiada pendapatan tetap dan memerlukan sejumlah wang deposit memasuki rumah baru, saya terpaksa tinggal di hotel bajet buat sementara," jelasnya.

Untuk rekod, Azman mendirikan rumah tangga dengan Azi Fitrah Ahmad pada tahun 2014.

Sesiapa yang ingin menghulurkan bantuan boleh menghubungi Azman di talian 011-11906910.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"ANAK KITA TAK TAHU LAGI MACAM MANA NANTI" - AYDA JEBAT NASIHAT JANGAN MENGATA ANAK ORANG

"Jangan mengata anak orang, anak kita tak tahu lagi macam mana nanti. Jangan mengata ibu tunggal atau bapa tunggal, perkahwinan kita tak tahu lagi macam mana nanti.

"Senang kata jangan mengata semua oranglah. Diri kita pun tak tahu macam mana pengakhirannya nanti," demikian tulis penyanyi dan pelakon, Ayda Jebat yang memberi kata nasihat buat netizen yang sering menghakimi seseorang tanpa melihat diri mereka sendirI terlebih dahulu, baru-baru ini menerusi satu perkongsian di laman Instagram.

Kata Ayda, lebih baik tidak mengata mengenai orang lain kerana kita sendiri tidak tahu apa kana terjadi di masa hadapan dan pengakhiran kita kelak.

Klik untuk gambar besar

Turut memuat naik foton bersama tunangnya Nabil Mahir, Ayda turut menasihatkan tidak perlu mengata ibu atau bapa tunggal kerana kita tidak tahu perkahwinan kita macam mana nanti.

Diruangan komen, rata-rata netizen bersetuju dengan kenyatannya itu. Bagaimanapun, ada netizen mengatakan adakalanya perkara yang dikatakan itu adalah satu teguran dan bukan dengan niat mahu mengata.

Bukan mudah bergelar selebriti kerana setiap tindak tanduk pasti akan menjadi perhatian ramai. Malah, sebagai selebriti perlu bersedia untuk berdepan dengan kritikan dan pandangan negatif daripada orang ramai.

www.myartis.com / Sumber & foto: Rotikaya, Instagram Ayda Jebta & Nabil Mahir

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KUMPUL SAHAM AKHIRAT - SHUIB BAKAL TUBUHKAN YAYASAN BUBBLE BEE BAGI BANTU GOLONGAN MEMERLUKAN

Bagi membantu badan kebajikan dan golongan memerlukan, pelawak dan penyampai radio Hot FM, Shuib Sepahtu bakal melancarkan Yayasan Bubble Bee. Shuib, 36, atau nama sebenarnya Shahmira Muhamad berkata, idea menubuhkan yayasan itu timbul ketika Perintah Kawalan Pergerakan (PKP) dilaksanakan pada Mac lalu.

"Idea menubuhkan yayasan ini tercetus ketika kita berada dalam tempoh PKP. Ketika itu saya memberi bantuan kepada golongan memerlukan. Namun, perkara itu mengundang kritikan warganet kononnya saya mahu buat 'damage control'. Memandangkan saya ada perniagaan minuman Bubble Bee, jadi saya terfikir kenapa tidak menubuhkan yayasan.

"Kiranya, aktiviti bantuan ini akan dibuat secara berterusan dan bukannya sementara. Apa saya akan buat adalah, daripada perniagaan itu saya ketepikan sedikit bahagian untuk yayasan berkenaan. Contoh dari hasil jualan harian, cendrahati Bubble Bee dan lebihan duit baki yang pelanggan masukkan dalam tabung," jelasnya.

Klik untuk gambar besar

Menurut Shuib, dia juga mewajibkan setiap cawangan dan cawangan kerjasama yang dibuka membuat perkara sama. Malah, menerusi yayasan itu juga, Shuib merancang untuk membuat program kebajikan masyarakat (CSR) pada setiap bulan.

"Disebabkan saya nak buka banyak cawangan, saya terfikir setiap daripada itu diwajibkan menjaga satu rumah kebajikan. Walaupun jumlah disumbangkan tak banyak, tapi kalau berterusan ia pasti bermanfaat dan membantu. Alhamdulillah, perkara itu disambut baik setiap rakan kerjasama yang membuka cawangan. Mereka bersetuju dan tak bantah pun. Sekurang-kurangnya ada juga saham akhirat," katanya.

Perkembangan lain, Shuib bakal membuka enam lagi cawangan sendiri dan menyasarkan 28 cawangan dibuka tahun ini: "Insya-Allah, pada 22 Jun ini akan dilancarkan cawangan terbaharu di USJ, Subang Jaya dan seterusnya di The Strand Kota Damansara. Setakat ini sudah ada 15 cawangan kerjasama dan dalam senarai ada 20 lagi akan dibuka. Saya berharap sasaran nak buka 28 cawangan tahun ini akan terlaksana," katanya.

www.myartis.com / Sumber & foto: Harian Metro & Instagram Shuib Sepahtu

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAPAT TAJAAN RM7 JUTA - MAS IDAYU & SUFIAN NIKAH 16 SEPTEMBER INI

Pada 16 September ini iaitu jatuh pada Hari Malaysia, penyanyi Mas Idayu mengesahkan dia bakal disatukan dengan jejaka pilihan iaitu Penerbit Eksekutif TV3, Sufian Isa.

Mas atau nama penuhnya Mas Idayu Mesnun, 50, berkata, tiada sebarang simbolik atau makna di sebalik pemilihan tarikh tersebut dan ia dipilih sendiri oleh bakal suaminya yang berusia 51 tahun itu.

"Bukan saya yang pilih tetapi Daddy (panggilan buat Sufian). Awal perancangan kami ingin melangsungkan pernikahan pada bulan Mei lalu tetapi pada saya ia terlalu awal. Kemudian selepas berbincang kami bersetuju untuk pilih 16 September kerana lebih mudah untuk diingati," jelasnya.

Klik untuk gambar besar

Mas Idayu ketika ditanya lebih lanjut mengenai hari bahagianya itu  mendedahkan majlis itu turut mendapat tajaan pelbagai pihak yang dianggarkan berjumlah RM7 juta. Difahamkan, tajaan itu termasuklah lokasi majlis pernikahan dan resepsi perkahwinan, katering, fotografi, set barangan kemas dan beberapa busana pengantin.

"Sejujurnya perkahwinan kedua ini sangat bermakna kerana sebelum ini tiada sebarang persandingan atau acara yang meriah. Jadi boleh dikatakan majlis ini seperti perkahwinan pertama... Tetapi apa lebih penting adalah perjalanan hidup selepas perkahwinan selepas 16 tahun saya hidup sendirian," katanya.

Seperti pasangan yang lain, Mas Idayu juga mengharapkan perkahwinan kedua dengan Sufian akan kekal sehingga ke akhir hayat. Sementara itu, Mas Idayu memberitahu majlis pernikahan mereka dijadualkan berlangsung di Magica Victory, Quill City Mall Kuala Lumpur pada pukul 9 pagi manakala resepsi diadakan hari sama pada sebelah malam.

"Setelah sekian lama hidup bersendirian dan tidak lagi percaya kepada perkahwinan, saya akhirnya terbuka hati untuk kembali menggalas tanggungjawab sebagai isteri," tuturnya.

Dalam pada itu, penyanyi lagu '100% Cintaku' itu juga memberitahu dia dan Sufian memilih Santorini, Greece sebagai lokasi bulan madu lepas berkahwin.

"Insya-Allah selepas berkahwin saya akan berehat dan berbulan madu di Santorini selama dua minggu bagi meluangkan masa bersama suami," ujar Mas Idayu yang sebelum ini pernah mendirikan rumah tangga dengan pelakon Aman Graseka pada 1997, namun mereka bercerai pada 2006 dan mereka dikurniakan seorang anak perempuan iaitu Nur Dayini Asyiqa yang kini berusia 25 tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FOTO 'TAK BERHIJAB' TERSEBAR - EMMA MAEMBONG AKUI, MOHON MAAF

Media sosial belum lagi reda tentang isu video pelakon Fathia Latiff yang didakwa buka tudung, kini kecoh pula dengan penyebaran foto wanita mirip pelakon Emma Maembong tidak berhijab dan bergambar mesra dengan seorang jejaka yang mirip abang kepada Menteri Belia dan Sukan, Syed Saddiq Syed Abdul Rahman iaitu Syed Abdullah.

Ada dua foto yang tersebar, satu ketika di sebuah restoran, manakala sekeping lagi memperlihatkan mereka berdua-duaan di dalam bilik sambil wanita itu berada di celah kangkang jejaka tersebut.

Difahamkan, foto 'panas' itu dirakam seminggu lalu ketika pasangan ini sedang bercuti di luar negara. Kedua-dua mereka juga pernah memuatnaik gambar bersama-sama dalam Instagram masing-masing berserta kapsyen sebagai rakan karib.

Enggan berdiam diri terlalu lama, Emma menerusi laman Instagram telah tampil mengaku bahawa beliau adalah wanita di dalam foto tersebut. Bagaimanapun, Emma menafikan beliau adalah wanita yang duduk mesra di celah kangkang lelaki berkenaan.

Klik untuk gambar besar

Pada masa yang sama, beliau juga memberitahu foto tidak berhijab itu dirakam baru-baru ini. Emma membuat pengakuan tersebut selepas netizen 'menyerang' ruangan komen di akaun Instagramnya bagi menuntut penjelasan pelakon wanita itu sendiri berhubung kontroversi itu.

Emma sedar apa yang beliau lakukan itu adalah satu kesalahan. Namun, beliau masih lagi mengekalkan penampilan bertudung.

Dalam catatan ringkas yang dimuatnaik di laman Instagramnya, sebentar tadi, Emma turut berterima kasih kepada peminat yang masih setia menyokong dan positif dengan apa yang dilaluinya.

"Salam semua. Sy nk mintak maaf atas salah sy lalai. Mmg salah sy. Bukan salah kawan, keluarga atau sapa2 jgn salah kan diorg sbb sy sendiri yg lalai. Maaf kan sy.

"Thank you kepada yg nasihat sy, dan yg marah yg kecewa atau sedih semua sy mintak maaf ya. Im sorry. Walaupon ramai ckp pergi mintak maaf dekat Allah sy buat, dekat manusia pon still sy kene mintak maaf jgk kan.

"Tak sempat sy nk reply comment satu2 byk sgt. But Thank you yg masih support dan yg positive. Love you guys so much. Im sorry again. Maaf kan sy 🥺🙏❤🌹 #emmamaembong #emanizers @emanizers," tulisnya.

Pada 19 Januari lalu, Emma ada memuatnaik gambar bersama Syed Abdullah ketika melancong di Dubai dengan ucapan selamat hari jadi. Emma juga kelihatan dalam majlis sambutan hari lahir Syed Abdullah yang disambut bersama keluarga baru-baru ini.

www.myartis.com / Sumber & foto: Beautifulnara, Instagram Emma Maembong & Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAH ADA 'KEKASIH RAHSIA' - STATUS JANDA BUAT IZREEN WASPADA?

"Tak tau sapa yg bagi.. takder kad takder apa.. cuma adik yg tolong hantar ni cakap.. orang yang bagi bunga n roti canai ni pesan.. Breakfast tu penting! Kena makan.. Lagi satu tolong cari sampai jumpa "senyum kucing" tu.. dah lama tak nampak kat muka.. Hurmmm... Senyum kucing??? Mcm taw jer sapa..." begitulah seloroh Izreen Azminda yang nampaknya berseri-seri bila mendapat hadiah bunga daripada 'kekasih rahsia'.

Izreen yang pernah mengalami kegagalan dalam rumah tangga, dilihat mengambil masa lama untuk mengubati kelukaan hati. Mungkin dia ingin melupakan episod hitam dalam hidupnya itu sebelum ini.

Namun terkini, Izreen yang bercerai dengan suami, Muhammad Riza Baharuddin pada tahun lepas, khabarnya sudah temui pengganti baharu. Namun siapa gerangan lelaki tersebut, ramai media dan peminatnya yang masih berteka-teki..

Ini kerana, khabarnya lelaki tersebut adalah seorang yang jauh berusia daripada Izreen. Mereka berdua masih dalam peringkat mengenali hati budi masing-masing... mungkin sebab itulah Isreen merasakan masih terlalu awal untuk mendedahkan perkara sebenar buat masa ini.

Lebih menarik, Izreen juga telah memuat naik gambar beberapa jambangan bunga ros di laman Instagramnya.

Nampaknya, rajin benar 'kekasih misteri' tersebut menghantar bunga dan membuat kejutan istimewa buat Izreen. Mesti dia seseorang yang istimewa yang sedang membuatkan hati Izreen berbunga riang. Heh.

Meskipun buat masa ini Izreen belum mengaku yang dia sedang bercinta dengan seseorang, namun ramai yang faham mengapa dia tidak boleh berkongsi tentang gerangan kekasih hatinya itu.

Bukan apa, mungkin dia tidak mahu ia mengakibatkan ada pihak memandang serong kepadanya. Maklumlah, dia seorang ibu tunggal.

Apa-apapun, marilah kita doakan agar jodoh Izreen dipermudahkan oleh Allah SWT. Bak kata orang, gagal sekali bukan berarti gagal selamanya. Tak gitu?

Sumber: Utusan - Foto: Izreen IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


NAFKAH DAH SETAHUN TAK BERI, PERNAH KASI RM50 - BEKAS ISTERI MAHU BADRUL MUHAYAT BERI BUKTI

"Apa yang dalam laporan polis, itulah yang terjadi. Memang saya tak ada nak tokok tambah cerita. Dia nak nafikan, itu terpulang pada dia. Persoalannya, kalau tak betul mana telefon bimbit dan barang-barang pakaian anak hilang? Fasal nafkah tu pun saya tak bohong. Kalau betul dia bagi nafkah macam dia cakapkan tu, saya minta sangat dia tolong bagi kerjasama hadir ke mahkamah. Jelaskan sendiri seperti yang dikata dengan bukti-buktinya.

"Dia beri nafkah boleh dikira dengan jari. Bukan setiap bulan pun. Sejak anak masuk asrama dah dua tahun tak ada langsung bagi. Dulu masa anak-anak dengan saya, adalah juga saya bising-bising minta duit belanja sekolah anak-anak. Setakat RM50 sebulan untuk dua orang anak, itu pun kadang-kadang jer.

"RM50 tu lepas duit belanja sekolah je sehari RM3 untuk anak-anak," kata bekas isteri kepada pelakon Badrul Muhayat, Julia Daud yang mendedahkan kali terakhir menerima nafkah untuk perbelanjaan kedua-dua anaknya, Nur Delisha, 14, dan Badrul Hidayat, 11, adalah pada tahun 2020.

Malah, kata Julia, bekas suaminya itu hanya memberikan wang untuk perbelanjaan persekolahan sebanyak RM50 sahaja secara tidak konsisten. Jelas Julia lagi, pemberian nafkah pelakon 'Harry Boy' itu kepada kedua-dua anaknya mula jarang apabila dia kembali mendirikan rumah tangga dengan suaminya sekarang pada 2018.

"Penat saya nak jelaskan, nak tegakkan siapa yang betul. Dia pernah beri RM1,000 seperti yang dia maklumkan pada media, itu duit untuk beli baju raya tapi pada tahun 2016. Tahun 2017 dia beri RM700 untuk beli baju raya anak-anak juga. Kemudian pada 2018 dah tak bagi lagi selepas saya berkahwin dengan suami sekarang.

"Pada 2019 dia minta guna duit suami saya dulu RM300 beli baju raya, tahun lepas pun guna duit suami saya dulu tapi terus tak bayar. Sebab itu saya tuntut melalui mahkamah biar dia jelaskan tanggungjawab dia untuk nafkah anak-anak. Saya bukanlah kejam sangat sampai tak ada hati perut. Saya dah beri banyak peluang pada dia, bagi muka, berlembut, tapi semua tak jalan. Saya dah penat menunggu," tambahnya yang memberitahu tidak menerima sepanjang nafkah sepanjang tahun ini.

Bagaimanapun, Julia berharap kemelut yang terjadi dapat diselesaikan dengan cara baik dan Badrul boleh memberikan kerjasama untuk menyelesaikan kes tuntutan nafkah dan hak penjagaan anak-anak mereka.

"Tak guna nak berbalah dalam media sosial, kalau dia benar kalau betul apa dia katakan berilah kerjasama untuk hadir di mahkamah. Cakap benda benar bukannya nak mengelak dan melengah-lengahkan mahkamah. Saya pun tak nak bermusuh sebab nanti mesti tak selesa bila dia datang nak jumpa anak- anak. Isu saya halang anak dari Badrul memang tak pernah ada langsung sebelum ini.

"Dia (Badrul) mula bertindak agresif dengan cuba mengambil anak-anak dari saja apabila saya mula buat tuntutan nafkah di mahkamah. Saya yang jaga anak-anak dari kecil, susah payah saya sendiri tanggung. Dahlah tak bertanggungjbawab, tiba-tiba tak minta izin, tak bincang dengan saya nak bawa lari terus. Siap boleh ceroboh rumah lagi. Mana saya tak angin.

"Hilang anak bukan perkara main-main. Bila terlalu sedih itu yang seakan-akan hilang pedoman tulis posting Facebook dengan kata-kata kesat dan keluar cerita lama. Bukan sengaja nak aibkan dia," ujarnya yang telah memadamkan posting berkenaan dari akaun Facebooknya selepas anak-anaknya dipulangkan ke pangkuannya pada Selasa.

Tambah Julia kepada Astro Gempak, Badrul berhubung dengan suaminya, Mohamad Yusri Mohamd Yusof sebelum memulangkan anak-anaknya di balai polis Slim River pada Selasa lalu.

"Dia hantar pesanan suara kepada suami saya minta maaf pada kami. Saya pun dah maafkan. Saya yang minta dia tinggalkan anak-anak di situ (balai polis). Kalau dia tak lengahkan mahkamah dan tak bawa lari anak-anak benda ni takkan jadi besar.

"Malam tadi pun dia ada hubung saya, nak hantar barang-barang sekolah anak-anak tapi saya tak izinkan dia datang sebab keadaan masih panas. Jadi, saya minta dia tinggalkan di balai polis Hulu Bernam saja. Saya fobia, saya takut perkara ini akan berulang," getus Julia lagi," tuturnya yang turut berkata dia juga menunggu waktu sesuai untuk bertemu dan berbincang secara baik dengan Badrul apabila keadaan reda.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DUA TAHUN KAHWIN - IZARA AISHAH AMBIL CUTI, BERSEDIA JADI IBU

"Sebelum ini, saya dan suami mahu meluangkan masa berdua, di samping berusaha memastikan kedudukan ekonomi kami stabil. Kini, kami sudah bersedia jika dikurniakan cahaya mata. Saya memang sukakan kanak-kanak, malah tidak sabar menggalas tanggungjawab sebagai ibu.

"Saya bagaimanapun, tidak mahu memberikan diri tekanan, sebaliknya menyerahkan kepada ketentuan rezeki," ujar pelakon Izara Aishah, 26, yang mengambil keputusan berehat seketika bagi memberi tumpuan kepada keluarga.

Hampir dua tahun masanya dipenuhi dengan pelbagai komitmen kerjaya, Izara berkata, dia kini mengosongkan jadual kerjaya seninya sehingga tahun hadapan sebagai persediaan menjadi ibu. Isteri kepada ahli perniagaan, Muhammad Adib Khalid itu ditemui pada majlis pelancaran tuala wanita, Enya, kerjasamanya bersama Elaine Hong, di sini, semalam.

Klik untuk gambar besar

Pernah berdepan kontroversi, terutama dari segi penampilan dan pemakaian, bintang 'Vanila Coklat' itu berkata, dia bertuah kerana suaminya banyak memberikan nasihat dan sentiasa menjadi tempat rujukan bagi mengelakkan diri daripada terjerat kontroversi.

"Saya mengakui kesilapan apabila tampil seksi pada sesetengah acara yang dihadiri. Seboleh mungkin, saya tidak mahu lagi terus dikaitkan dengan kontroversi dan sering meminta pendapat suami mengenai pemilihan pakaian yang bersesuaian.

"Jika tidak kena pada matanya, saya akan menukar pakaian lain. Lebih baik begitu kerana sekurang-kurangnya saya dapat mengelak daripada terus terpalit dengan kontroversi," katanya yang mendirikan rumah tangga dengan Adib pada 17 November 2017.

www.myartis.com / Sumber & foto: Berita Harian & Instagram Izara Aishah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PHOTO RAYA - DIRA & FAMILY

Syawal tahun ini, pastinya Dira Abu Zahar terasa sunyi apabila kehilangan ayah tercinta iaitu bekas Ketua Menteri Melaka, Allahyarham Dato' Seri Hj Abu Zahar Hj Ithnin yang meninggal dunia pada 12 Julai lalu.

"YA ALLAH, pertama kali aku merasa takut. Sungguh!. Aku tak pernah rasa ketakutan sebegini hebat sepanjang hayat aku," demikian luah Dira dalam diarynya.

Klik untuk imej besar...

Namun hidup harus diteruskan... dan Dira tetap kelihatan tersenyum di hari raya bagi menghibur hati keluarga. Bak kata pepatah, berat mata memandang, berat lagi bahu memikul. Semoga Dira tabah dan mendapat hidayah daripada Allah SWT.
 Amin.


BANYAK BABAK INTIM - 'SEJUTA RASA BUAT ADELIA' DILABEL 'SOFT PORN'

Drama lakonan Aliff Aziz dan Daiyan Trisha dalam 'Sejuta Rasa Buat Adelia' yang kini sedang ditayangkan mendapat pelbagai reaksi daripada netizen.

Sekitar minggu lalu, babak berpelukan antara hero dan heroin ketika membuat kerabu mangga menjadi bualan hangat. Apakah logiknya untuk mempamerkan aksi sebegitu ketika sedang memasak? Sungguh tidak kena dengan situasi.

Terbaru, seorang pengguna Twitter meluahkan rasa geli dan menyampah dengan adegan intim yang terlalu melampau dalam drama berkenaan sehingga mengibaratkan ia seperti 'soft porn'.

Buatnya, hanya penonton yang suka berangan sahaja yang merasakan setiap babak itu sangat romantis dan menyukai drama itu.

Klik untuk gambar besar

Rata-rata netizen turut bersetuju dengan pendapat individu tersebut dan melabelkan keseluruhan produksi Sejuta Rasa Buat Adelia sampah.

Mungkin pendapat netizen ini harus diambil kira oleh semua penerbit dan pengarah drama mahupun filem. Tidak semestinya kena ada babak intim baru sesebuah karya itu laku.

Apa yang penting ialah jalan cerita, skrip yang menarik dan gandingan pelakon yang mantap. Janganlah terlalu mempromosikan unsur romantis keterlaluan sehingga membuatkan penonton tidak mahu sokong drama tempatan.

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


HARITH ISKANDER: "TIADA NIAT SELAIN DARI MENGHIBUR"

"Sebenarnya saya rasa maklum balas dari Ketua Pangarah Imigresen tu biasa je, saya pun maklum balas ke tweet beliau dan pada waktu itu saya tidak menganggap ia sebagai isu yang besar.

"Klip stand up comedy yang di maksudkan tu dari Netflix Special saya yang bertajuk "I Told You So" dari beberapa tahun lepas (2018) dan memang itu "joke" lama.

"Stand up comedy adalah medium untuk kita mempertawakan diri kita sebagai manusia. Manusia tidak sempurna dan kita mesti boleh mentertawakan ketidaksempurnaan kita. Itu 'nature' of stand up comedy.

"Tiada niat selain dari menghibur," ujar pelawak Harith Iskander yang tetap mempertahankan tindakannya itu selepas sebelum ini ditegur kerana menjadikan perkhidmatan Jabatan Imigresen Lapangan Terbang Antarabangsa Kuala Lumpur (KLIA) sebagai bahan jenaka.

Klik untuk gambar besar

Menurut Harith, 56, apa yang berlaku itu bukan isu besar dan stand up comedy yang dimuat naik daripada program Netflix Special bertajuk 'I Told You So' itu adalah rakaman beberapa tahun lepas.

Malah tegasnya, stand up comedy itu sendiri adalah medium untuk mentertawakan ketidaksempurnaan dan ia dilakukan tanpa niat lain selain menghibur.

Sementara itu, diminta mengulas mengenai kandungan yang disifatkan keterlaluan, Harith berkata, dia sentiasa berhati-hati sepanjang 30 tahun dalam industri seni. Malah, Harith mengakui dia seorang yang cintakan negara dan bangga menjadi warganegara Malaysia.

"Soal berhati-hati dalam buat content tak perlu dipertikaikan sebab selama karier saya sebagai stand up comedian lebih 30 tahun ini saya memang sentiasa behati-hati dengan content persembahan saya.

"Kalau tidak, dah lama saya keluar dari industri ini. Sebelum pandemik ini saya dah mengharumkan nama Malaysia dengan menang anugerah 'Funniest Comedian in the World' beberapa tahun lepas dan saya tak pernah malu menggelarkan diri saya sebagai 'a proud Malaysian'" ujarnya lagi.

Bagaimanapun Harith membalas twit teguran Ketua Pengarah jabatan itu, Datuk Seri Khairul Dzaimee dengan mengatakan bahawa rakaman berkenaan adalah bahan stand up komedi dan bukannya persidangan Parlimen.

Isu berkenaan mendapat reaksi pelbagai daripada netizen dengan ada antara mereka yang menyokong jenaka yang dilakukan Harith. Kata mereka bahan jenaka itu pernah terjadi ketika berurusan dengan Jabatan Imigresen di KLIA.

Namun ada juga yang mempertikaikan perbuatan Harith kerana menurut mereka ia seperti 'membahan' atau mempersendakan negara sendiri demi stand up komedi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU SPOILER: "YANG KECAM, MAKI TAKKAN MAAF LANGSUNG" - ARA

"I cuma minta maaf atas dasar I salah dan I minta maaf pada team-team production. Bagi I jika orang bagi kejahatan, kita kena balas dengan kejahatan, itu memang I punya stail. Ara kena (kecam), okay, tapi orang yang merekod semua harus kena.

"Ara minta maaf pada semua yang nasihat tapi pada yang kecam Ara tak minta maaf dan pada yang maki Ara takkan minta maaf langsung. Sorry," kata penyanyi Ara Johari yang tidak berpuas hati dengan mereka yang mengeluarkan kata-kata kesat terhadapnya.

Hujung minggu lepas hangat dengan kisah penyanyi lagu 'Bunga' yang dikecam Netizen kerana memuatnaik rakaman sebahagian filem 'Avengers: Infinity War' di IG Storynya.

Bukan setakat dikecam, malah ada netizen yang memaki hamun Ara kerana memuatnaik rakaman itu. Ditanya adakah dia menjawab kecaman netizen dalam nada marah.

Klik untuk gambar besar

"Cuma dalam nada sarkastik, la. Bagi Ara benda tu biasalah. Balas komen orang dan suka melayan juga la. Bukan dalam nada marah cuma Ara marah pada yang mengeluarkan kata-kata kesat sampai Ara dikecam.

"Tapi kenapa sekarang? Ara nak tanya itu je kenapa sekarang? Kenapa dalam filem Avengers saja Ara dikecam sebegitu rupa. Kenapa sebelum ini ada orang ramai, ada artis upload movie Melayu tapi mereka tak kecam.

"Kenapa bila filem antarabangsa saja yang dikecam? Bagi Ara benda tu memang salah tapi normal sangat orang ambil Story dalam hall tapi bila Ara kena maki sampai begitu sekali.

"Ia untuk Story sebenarnya. 15 saat. I bukannya record the whole movie. Dorang maki sampai keluar kata-kata kesat. I tak puas hati pasal itu, and then I upload lagilah.

"Why not you just skip my Story? Kenapa nak tengok kalau benda tu jadi spoiler? Kemudian benda tu jadi viral.

"Kalau ikut undang-undang untuk movie memang salahlah kalau I upload. Tapi bagi I benda tu normal. Ramai sangat orang buat. Story 15 seconds, bukannya record the whole movie.

"I record story 15 seconds and tak la nampak skrin sangat. I record nampak skrin dalam 5 seconds je tak tau benda tu jadi isu pula," ujarnya.

Ditanya jika dia ada menerima apa-apa tindakan akibat memuatnaik rakaman itu ke media sosial, Ara memberitahu bahawa setakat ini belum lagi.

"So far, tak ada lagi alhamdulillah la, kita tengok nanti ada ke, tak ada ke. Silakan, saya tidak kisah. Bagaimanapun bagi mereka yang terus mengecam saya macam tidak pernah buat salah saya minta mereka hentikan.

"Bagaimanapun buat masa ini saya tidak dihubungi mana-mana pihak termasuk pawagam lagi," jelas Ara yang memberitahu dia bersedia dikenakan tindakan terhadap perbuatannya.

Diharap Ara telah mendapat pengajaran dari peristiwa ini dan tidak akan melakukan perkara yang sama lagi.

www.myartis.com / Sumber: Melodi TV3 & Utusan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


14 FOTO - NEELOFA TERIMA KEJUTAN AWAL HARI LAHIR

Pelakon dan pengacara Noor Neelofa malam semalam telah diberi kejutan awal oleh peminat dan keluarganya di set program Meletop menjelang hari lahirnya ke-29 yang jatuh pada 10 Februari ini.

"Look at this EXTRA cake! Thank you @simplysugarbakingstudio for baking this amazing cake! And thank you to my wonderful fans for this as well!

"Thank you for the flashmob, thank you to my beautiful family for coming and thank you thank you to everyone who made this episode a very special one for me! I love you guys! ????," tulis Neelofa di IGnya.

Klik untuk gambar besar

Tahun lepas, sambutan hari lahir selebriti popular itu mendapat perhatian ramai netizen apabila Swarovski telah menghadiahkan kek mewah bernilai RM20k. Memang bertuah sungguh!

Happy birthday kami ucapkan buat Neelofa. Semoga dipanjangkan umur dan murah rezeki.

www.myartis.com / Sumber: Noor Neelofa IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ISU GAMBAR BOGEL, SAYA SERAHKAN PADA POLIS - TASHA SHILLA

Tasha Shilla, 28, ketika ditemui media di majlis berbuka puasa anjuran AirAsia di Hotel Hilton berkata, dia memberikan sepenuh kepercayaan kepada pihak berkuasa untuk menyiasat berhubung penyebaran gambar separuh bogel yang dipercayai miliknya baru-baru ini.

"Saya sudah serahkan hal ini kepada pihak polis dan peguam saya. Laporan polis sudah dibuat pada 9 Jun lalu dan selebihnya di balai polis mana dan jam berapa tak perlu saya dedahkan.

Klik gambar untuk size besar

"Saya banyak mengambil pendekatan berdiam diri dan tidak berkongsi mengenai hal ini kerana bimbang kenyataan dimanipulasi pihak tertentu.

"Peguam saya juga menyuruh merakamkan kenyataan yang diberikan oleh sesetengah pihak. Takut yang dicakap lain yang ditulis lain," ujar Tasha dipetik sebagai berkata.

Menurut Tasha, dia memilih untuk tidak mendedahkan terperinci apa yang dilaporkan dan dilalui. Baginya doa menjadi senjata terkuat untuk meneruskan kehidupan mendatang.

"Pastinya saya kecewa dengan mereka yang cuba menjatuhkan maruah saya. Ini bukan kali pertama saya terpalit kes yang boleh dikelaskan sebagai jenayah.

"Tapi biarlah susah senang saya tanggung sendiri. Soal sama ada saya disabotaj atau tak, saya sendiri pun tak tahu. Saya tak mati dek keji tak hidup dek puji.

"Apa terjadi ini buat saya kuat. Ini ujian untuk saya. Saya terima dengan penuh reda dan berserah. Keluarga juga sangat menyokong dan berada di belakang. Seperti saya keluarga juga kecewa," jelasnya.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"IKUT KESESUAIAN & MOOD" - TASHA SHILA TETAP BERPAKAIAN SEKSI

Menjelaskan dia tidak dapat berbuat apa-apa apabila masyarakat melabelnya sebagai simbol seks hanya kerana pemakaiannya yang mencolok mata, pelakon Tasha Shilla, 31, berkata, dia tidak dapat menghalang cakap-cakap negatif tentang dirinya malah sudah terbiasa dengan situasi itu.

"Mulut orang saya tak boleh nak tutup daripada bercakap perkara buruk tentang saya dan saya perlu terima akan situasi itu. Bukan semua orang sukakan saya...

"Apa yang boleh saya lakukan adalah tidak hiraukan apa juga yang orang hendak kata dan lebih baik saya fokus kepada matlamat saya dalam bidang seni. Perkara remeh-temeh seperti ini tidak lagi menarik perhatian saya kerana ada perkara lebih penting untuk saya fikir," katanya.

Klik untuk gambar besar

Dalam pada itu, Tasha mengakui dia masih berpenampilan seksi kerana ia adalah dirinya yang sebenar. Bagaimanapun kata Tasha menyifatkan pemakaiannya bersesuaian dengan majlis dan tempat yang dihadiri.

"Saya masih lagi berpakaian seksi... saya tetap diri saya dan kalau saya hendak pakai skirt, saya akan pakai. Namun tidaklah sampai tak kena tempat hendak seksi dan apa yang saya gayakan ikut kesesuaian dan 'mood'," ujarnya.

Bukan mudah untuk menjadi seorang selebriti kerana selebriti akan sentiasa menjadi perhatian di mata masyarakat. Namun bagi Tasha, dia komited dan fokus dalam mendapatkan apa yang diimpikannya dan dalam masa yang sama tidak menghiraukan mulut-mulut negatif di luar sana.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


2 KALI TUNDA KAHWIN - IDRIS KHAN AKUI TAK TERKILAN

"Sudah tentu tidak sebab semuanya Allah sudah atur, tidak awal tidak lambat. Saya juga percaya apa yang berlaku ini untuk kebaikan saya, yang hanya Allah lebih mengetahui," demikian kata pelakon Idris Khan yang memberitahu dia tidak terkilan biarpun perancangan untuk menamatkan zaman bujangnya sudah dua kali tertunda.

Idris, 30, bagaimanapun menggangap semuanya berlaku adalah percaturan dari Yang Maha Esa. Terdahulu, Idris dan Sanaa sepatutnya berkahwin pada 20 Januari 2018, namun terpaksa ditunda kerana kakak bakal isterinya baru bersalin. Kemuadian, Idris menunda perancangan itu pada hujung tahun lalu.

Ditanya adai perkara ini terus menjadi perbualan netizen mengenai status perhubungan yang belum ke jenjang pelamin, Idris percaya masyarakat dan peminat akan mendoakan yang terbaik buat mereka.

"Saya percaya orang ramai dan netizen sentiasa mendoakan yang baik-baik. Jadi Alhamdulillah saya bersyukur ada peminat yang sangat menyokong," jelasnya.

Klik untuk gambar besar

www.myartis.com / Sumber: Sinar Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MEDLEY LAGU AJL35 - NETIZEN JATUH HATI DENGAN SUARA HANNAH & RAYSHA

Pada 14 Mac ini, Anugerah Juara Lagu ke-35 (AJL35) bakal bersiaran secara langsung setelah ditunda sebelum ini. Program tersebut bakal diadakan tanpa kehadiran penonton dan sebanyak 12 lagu akan bertanding untuk merebut gelaran Juara Lagu.

Semua sudah mengetahui bahawa saban tahun, pasti ada saja nyanyian medley AJL. Tahun ini Valient Music menghasilkan sebuah video medley AJL35 yang dinyanyikan oleh empat selebriti iaitu Hannah Delisha, Azmi Saat, Raysha Rizrose dan Dean Eiman.

Nampaknya gandingan empat selebriti itu ternyata telah menarik perhatian ramai apabila rata-ratanya memuji suara merdu Hannah dan Raysha.

Klik untuk gambar besar

Difahamkan, konsep penggambaran video itu merupakan idea dari Hannah sendiri manakala susunan semula muzik telah dilakukan oleh Azmi.

Dalam pada itu, netizen mengatakan video tersebut boleh trending dek kerana ramai yang jatuh hati dengan kelunakan suara Hannah dan Raysha.

Tidak kurang juga ada yang mencadangkan empat penyanyi ini muncul menyanyikan medley ini di malam pembukaan AJL35. Video nyanyian nyanyian medley AJL35 itu dimuat naik di laman YouTube 12 tengah malam tadi dan setakat ini sudah mendapat hampir 170 ribu tontonan.

ATAU KLIK LINK INI UNTUK TONTON VIDEO

www.myartis.com / Sumber: Rotikaya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEMAKIN PULIH DARI MELECUR - ALI XPDC AKUI TRAUMA, KINI LEBIH BERHATI-HATI

Selepas kejadian disambar api ketika membakar sampah di belakang rumahnya sekitar Mac lalu, penyanyi kumpulan XPDC iaitu Ali mengakui berdepan trauma. Ini kerana kata Ali, 52, dia akan berdebar-debar apabila terlihat api terutamanya di tempat terbuka seperti halaman rumahnya sendiri. Ali berkata sejak kejadian itu, dia kini lebih berhati-hati.

"Ini semua ketentuan Allah. Tiada siapa nak kemalangan berlaku pada diri kita dan semuanya sudah tertulis. Ia sebahagian daripada kafarah kepada saya untuk saya reda. Jadi, saya sentiasa bersangka baik.

"Alhamdulillah saya sudah semakin pulih dan kini saya menjalani rawatan susulan tidak sekerap dahulu. Cuma, kemalangan itu meninggalkan kesan pada muka dan tangan saya.

"Perasaan trauma itu ada kadang-kadang apabila saya tengok api. Ada rasa berdebar-debar sikit terutama apabila nak bakar sampah. Saya akan periksa terlebih dahulu keadaan sekeliling saya takut-takut ada minyak atau api," kata Ali ketika ditemui selepas konsert minggu keenam Gegar Vaganza musim ke-7 (GV7).

Klik untuk gambar besar

Dalam pada itu, Ali turut berterima kasih kepada peminatnya yang tidak putus-putus memanjangkan doa agar dia disembuhkan selepas kemalangan terbabit.

Mengimbas semula, Ali atau nama sebenarnya Mohd Ali Ismail melecur 30 peratus anggota badannya apabila disambar api ketika sedang membakar sampah di belakang rumahnya di Klang, Selangor.

Api yang marak ketika itu telah menyambar bahagian muka dan tangannya apabila dia menggunakan petrol. Susulan daripada kejadian itu juga, Ali susut berat badan sebanyak lebih 20 kilogram.

www.myartis.com / Sumber & foto: Astro Gempak & Instagram Ali XPDC

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


10 GAMBAR - LISA SURIHANI KETIKA BERHINGUS

Gambar tambahan Lisa Surihani semasa kecil. Pelakon kacukan Melayu/Bugis ini dilahirkan di Kuala Lumpur pada 23 Mac 1986.

Untuk info, Lisa adalah anak perempuan tunggal daripada lima beradik dan dia adalah anak keempat. Beliau mula berjinak dalam industri seni pada usia 11 tahun, bermula dengan model iklan seperti Mc Donald.

Klik untuk imej besar...

GAMBAR-GAMBAR LISA TERDAHULU...


NAFI DAKWAAN BERGADUH - SERA KONGSI PERBUALAN DENGAN SHUK, MAHU PASTIKAN ANAK-ANAK PAKAI SEDONDON

Rumah tangga pelawak dan pengacara Shuk Sahar hangat diperkatakan sejak tahun lalu, apabila isterinya iaitu Rossa Sera sering berkongikan luahan hati serta mendedahkan wujudnya orang ketiga.

Semua sedia maklum, Shuk beraya bersama keluarga di kampung halaman, di Penang, manakala Sera pula bersama anak-anak beraya di keluarganya di Sabah.

Dek kerana itu, ramai membuat andaian pasangan ini bergaduh. Enggan berdiam diri, Sera telah memuat naik mesej perbualannya bersama Shuk yang bertanyakan mengenai baju raya mereka anak beranak.

Klik untuk gambar besar

Dalam perkongsian tersebut yang menjadi perhatian ramai, Sera berkata dia dan Shuk masih berhubung baik dan berkawan demi anak-anak serta tidak bergaduh seperti yang didakwa.

Kata Sera lagi, meskipun mereka sekeluarga tidak beraya bersama namun dia akan tetap pastikan baju raya anak-anak sedondon dengan bapa mereka serta memohon untuk mendoakan yang baik-baik.

Terdahulu, Serra mengakui ada ke Mahkamah Syariah Kuala Lumpur Jalan Duta, namun merahsiakan tujuannya ke sana.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


31 GAMBAR - AWAL ASHAARI & KELUARGA BERCUTI DI JEPUN

Awal Ashaari, isterinya Scha Al-Yahya serta anak mereka, Lara Alana telah terbang ke bumi matahari terbit, Jepun bersama syarikat minuman kultur terkenal, Yakult.

Dalam banyak-banyak gambar yang dikongsikan, gambar Lara mengenakan pakaian tradisi Jepun, Kimono tampak sangat comel.

Jom tengok!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SERING DAPAT GANGGUAN SEKSUAL LISAN - FIKRY IBRAHIM AKUI SANGAT TERKESAN, MAMPU CETUSKAN GANGGUAN EMOSI

"Antara pengalaman saya adalah sewaktu menukar baju di lokasi penggambaran. Ada wanita masuk dalam tempat tukar baju dan mengatakan sesuatu mengenai fizikal saya. Pernah juga saya ditegur mengenai hal maskulin sewaktu sedang berjalan-jalan. Saya berfikir, cuba kalau saya cakap apa yang dikatakan mereka itu juga?

"Kebiasaannya memuji bahagian tubuh wanita pun boleh bertukar jadi gangguan seksual. Tapi berbeza dengan lelaki pula, ia seakan hal biasa dan normal," kata pelakon Fikry Ibrahim, 28, yang mendedahkan dia pernah mengalami gangguan seksual dan sangat terkesan dengan pengalaman itu meskipun ia berbentuk lisan.

Fikry berkata, perkara itu terjadi beberapa kali dan sedar bahawa golongan lelaki juga sebenarnya tidak pernah terlepas menerima gangguan sebegitu sebagaimana wanita. Menurut Fikry, apa yang terjadi sebenarnya salah kerana berpendapat ia mampu mencetuskan gangguan emosi kepada golongan lelaki.

Klik untuk gambar besar

"Kalau ikutkan, saya sendiri tidak mahu sangat memikirkannya bukan kerana tidak sensitif. Tapi, gangguan sebegitu tanpa sedar mampu mengaibkan dan jatuhkan maruah seseorang," ujarnya.

Dalam masa sama, Fikry berpendapat adalah tidak wajar untuk membudayakan perkara sedemikian: "Meskipun ia berbentuk lisan, nampak normal, dan dianggap hal remeh-temeh, kita tidak sepatutnya menormalkan budaya sebegitu. Kelak dari lisan, ia juga mampu mencetus kepada perlakuan pula," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 TAHUN PEMERGIAN UMMI - PU ABU LUAH RINDU: "BANYAK BENDA MACAM HILANG"

Pendakwah bebas Pencetus Ummah (PU) Abu Sufyan menerusi laman Instagram miliknya telah meluahkan rasa rindu terhadap arwah ibunya Habibah Abdul Rasit yang meninggal dunia genap empat tahun lalu iaitu pada 21 April 2016.

Abu atau nama penuhnya Abu Sufyan Muhamad Mokhtar Rozaidi berkata, arwah ibunya bertarung dengan kanser payudara selama dua tahun dan akhirnya meninggal dunia ketika mereka dalam perjalanan ke hospital.

Abu turut menyifatkan Allahyarham ibunya seorang yang sentiasa gembira dan teruja apabila setiap kali ingin melakukan persediaan untuk menyambut perayaan bersama keluarga: "Ummi bertarung dengan penyakit kanser payudara lebih kurang dua tahun. Ummi saya meninggal di riba saya di dalam kereta ketika kami dalam perjalanan ke hospital.

Klik untuk gambar besar

Ummi selalu jadi tunjang keluarga, dialah yang menyatukan kita semua sebab bila ada perayaan dia yang paling semangat. Selalu ajak ayah jalan-jalan dan bawa kami semua. Paling penting yang saya tak boleh lupa, ummi adalah seorang yang gembira. Bila ummi dah tak ada sekarang banyak benda jadi macam hilang. Mujur masih ada kakak yang akan susun majlis atau perayaan sampai jadi," katanya.

Pendakwah bebas itu turut memuatnaik status luahan kerinduan dan berkongsi gambar ketika berada di pusara arwah ibunya di laman Instagram pada Selasa. Dalam pada itu, Abu turut menasihatkan orang ramai untuk selalu menghargai ibu yang masih ada kerana dia percaya bahawa insan itulah yang dapat memahami anak-anaknya selalu.

"Hari ini bersamaan 21 April genaplah 4 tahun ummi ku pergi meninggalkan aku akibat kanser payudara. Walaupun 4 tahun berlalu aku rasa macam baru semalam ummi pergi meninggalkan aku dan keluarga. Aku tak boleh lupa saat ummi pergi, masih segar dalam ingatan ketika ummi pergi di pangkuanku dalam kereta.

"Korang yang ada mak tu hargailah, sebab dia hanya satu dalam dunia. Jujur saya cakap takde orang boleh ganti ummi untuk hadap kerenah saya yang pelik. Ummi kita jumpa dekat sana ye nanti? Sayang ummi sampai syurga," ujarnya.

Pelbagai reaksi yang diberikan netizen di ruangan komen dan rata-rata mereka turut memberikan kata-kata semangat: "Sedih pula rasa bila mak dah tiada memang kita takkan rasa lagi suasana macam bila dia masih ada. - "Takziah, terus kuat dan teruskan berdoa untuk ummi abang. Semoga kuat bro, Al-fatihah," tulis beberapa netizen.

www.myartis.com / Sumber & foto: mStar, Astro Gempak & Instagram PU Abu Sufyan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SEMUA SALAHKAN AKU.. KERANA TAK MAAFKAN DIA" - UMIE AIDA & ERRA BERDAMAI

Perbalahan antara pelakon Datin Seri Umie Aida dan primadona Erra Fazira sebelum ini kecoh dan hangat diperkatakan... namun kini persengketaan kedua-dua selebriti ini akhirnya terlerai apabila mereka bertemu empat mata pada tengah hari semalam.

Umie Aida semalam telah memuatnaik video di Instagram (IG) Stories miliknya yang dipercayai pertemuan antara dirinya dan Erra membabitkan beberapa pautan. Bagaimanapun wajah Umie tidak kelihatan jelas kerana dikaburkan, manakala Erra pula dilihat sedih dan menangis: "Reaksi terakhir dalam video yang saya muatkan di dalam Instagram (IG) stories itu sudah menjawab soalan".

Dipengakhiran pautan video terbabit mereka dilihat berpelukan. Menerusi pautan video terbabit Umie turut menulis mesej: "Semua salahkan aku.. kerana tak maafkan dia. Ya Allah.. Sekian terima kasih.. dan harap warga net tidak bercakap mengenai isu ini lagi. Semoga kita semua dalam rahmatnya Amin..".

Kelmarin, Erra secara terbuka memohon maaf atas apa yang berlaku dan mengakui beliau telah melakukan kesilapan yang sama sebanyak tiga kali dan melukakan hati sahabat baiknya itu dilaman IGnya selepas perbalahan antara dua selebriti popular ini mula dihidu peminat apabila Umie memuatnaik beberapa siri status berbaur kecewa dan terluka dikhianati sahabat baik sendiri beberapa kali, memusnahkan hubungan persahabatan mereka.

Klik untuk gambar besar

www.myartis.com / Sumber & foto: Harian Metro, Beautifulnara, Instagram Umie Aida & Erra Fazira

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERKAHWINAN VENESSA CHONG & MOOTS PS

Melihat perkahwinan ini, teringat myartis pada iklan ala 1 Malaysia yang melibatkan keluraga Cina dan India yang menyebut nama 'mutusamy kalarupiah anne'! Iklan tersebut memang menyentuh perasaan sesiapa sahaja yang ingin hidup harmoni dalam negara berbilang bangsa.

Nah sekarang perkahwinan antara Vanessa Chong (kakak Vince AF1) dan Moots dari Pop Shuvit ini merupakan contoh terbaik ke arah penyatuan bangsa. Upacara perkahwinan tradisional India yang diadakan di Dewan Kalamandabam di Brickfields dan perkahwinan Kristian yang diadakan di Bali telah menyatukan dua jiwa.

Lebih menarik, acara perkahwinan itu turut dimeriahkan oleh tetamu dari pelbagai negara seperti UK, Jerman, Australia, Hong Kong, Thailand, Jepun, Filipina dan Singapura.

Untuk Vanessa dan Moots, selamat berbahagia myartis ucapkan..!

Klik untuk imej besar...

Gambar Ihsan Vanessa Chong;
Photos oleh Iwan Photography dan Rudy Lightroom


4 KALI MUNGKIR JANJI, TARIKH BAHARU 18 SEPTEMBER - MAN HARAP OGY LUNASKAN BAKI RM7,000

"Baki bayaran saya RM7,000 yang belum dilunaskan produksi berkenaan, milik pelakon Fauziah Ahmad Daud atau saya panggil, kak Ogy. Sudah empat kali sebenarnya penerbit mungkir janji untuk bayar.

"Tarikh baharu yang diberikan kini ialah 18 September. Jadi, saya akan tunggu dan harap betul-betullah duit itu ada. Saya faham, penerbit sekarang pun pasti berusaha gigih mengumpul wang untuk membuat pembayaran berkenaan.

"Tapi, kenalah sedia maklum saya pun ada komitmen juga," demikian kata pelawak dan pelakon, Man Raja Lawak yang berharap penerbit, Ogy Ventures & Network dapat melunaskan baki bayaran lakonannya yang masih tertungggak.

Klik untuk gambar besar

Man atau atau nama sebenarnya Abdul Rahman Kasim, 43, berkata sudah berbulan-bulan dia menunggu dengan sabar baki bayaran yang hingga kini tidak diterima lagi.

Menurut Man lagi, dia hanya mampu terus menunggu bayaran berkenaan dibuat kerana hutang tetap hutang yang perlu dilunaskan oleh pihak penerbit.

Apapun, katanya dia tetap kagum dengan sikap bertanggungjawab penerbit kerana masih ingat pada hutang yang belum selesai itu. Cuma, berharap pembayaran tidak lagi ditunda.

Terdahulu, pada 28 Februari dan 1 Mac lalu, Man terbabit dalam pementasan teater 'Korupsi Dewan Semandung' arahan Khir Rahman yang dipentaskan di Panggung Sari, Istana Budaya.

Man menggantikan posisi Allahyarham Abam Bocey yang sepatutnya beraksi dalam teater itu. Bagaimanapun, hingga kini kemelut bayaran tertunggak kepada sebahagian pelakon dan kru produksi teater didakwa masih belum selesai.

Teater 'Korupsi Dewan Semandung' turut membariskan pelakon lain seperti Mark Adam, Tauke Jambu, Douglas Lim, Syura Badron, Azmi Caliph Buskers dan ramai lagi.

www.myartis.com / Sumber & foto: Harian Metro & Instagram Man Raja lawak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 FOTO - SEKITAR SAMBUTAN BIRTHDAY KE-2 ALISHA ANUGERAH, ANAK ALIF SATAR

Penyanyi dan pelakon Alif Star dan isterinya, Shadila Halid semalam telah mengadakan majlis hari lahir yang ke-2 bertemakan kucing buat anak sulung mereka, Alisha Anugerah.

Majlis yang diadakan secara sederhana itu telah dihadiri oleh ahli keluarga, teman rapat serta rakan-rakan artis pasangan ini.

Untuk makluman, Alisha selmat dilahirkan pada 31 Mei 2015 di di Hospital Pantai Kuala Lumpur.

www.myartis.com / Foto: #alishaanugerah

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


ADI PUTRA SELAMAT JALANI PEMBEDAHAN 'WALANT' 1 OGOS LALU

Pelakon Datuk Adi Putra atau nama sebenarnya Mohamed Hadi Putera Halim baru-baru ini telah selamat menjalani pembedahan pada 1 Ogos lalu di sebuah hospital swasta.

Melalui perkongsian seorang doktor pakar bedah, Dr Amir Adham di laman Instagramnya, dia selamat melakukan pembedahan Wide Awake Local Anesthesia No Tourniquet (WALANT) terhadap Adi Putra.

"1.8.2020 Alhamdulillah, for a successful surgery under WALANT. Thank you for the trust fiven and speedy recovery to you," tulis Dr Amir Adham kepada Adi Putra.

Dalam pada itu Adi Putra memberitahu dia melakukan pembedahan tersebut untuk membuang cyst pada bahagian buku lalinya.

Ramai peminat mendoakan agar Adi Putra segera sembuh daripada pembedahan tersebut.

Klik untuk gambar besar

www.myartis.com / Sumber & foto: Astro Gempak & Instagram Adi Putra

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAYA PEMAKAIAN TUDUNG MASYA MASYITAH DIPERSOAL NETIZEN

Penyanyi Masya Mashitah baru-baru ini menerusi laman Instagram miliknya ada memuat naik satu rakaman video dan foto menunjukkan dia telah tampil dengan imej baru. Bagaimanapun, perkongsian tersebut telah menimbulkan rasa kurang senang di kalangan netizen.

Menurut peminat, mereka berasa keliru kerana imej Masya seperti tidak berhijab apabila dia menggayakan 'snow cap' dan menampakkan seperti rambut terjurai. Masya dilihat telah sedang menari TikTok bersama dua orang rakannya menerusi akaun Instagramnya.

Peminat yang mengikuti entri berkenaan telah tampil memberikan nasihat kepada Masya supaya menutup aurat dengan betul kerana statusnya sebagai 'public figure' dan seorang artis kini.

Namun, penyanyi lagu 'Halimunan' ini tidak berdiam diri dan tampil memberi penjelasan kepada persoalan yang diajukan kepada peminat: "Itu dandan yang diperbuat dari kain," jawabnya.

Klik untuk gambar besar

Bagaimana pun komen itu dibalas kembali oleh salah seorang pengikutnya yang tidak bersetuju dengan pemakaiannya: "Menyerupai rambut sama je tak boleh hukumnya ibarata kita pakai rambut palsu.

"Adik dah jadi public figure kalau boleh jadi teladan yang baik. Tak miskin kalau kita tutup aurat betul-betul," jawab salah seorang netizen.

Sekadar info, Masya Masyitah merupakan artis keluaran Ceria Popstar musim kedua di bawah bimbingan Hazama pada tahun 2014 yang lalu dan kini terkenal dengan lagu 'Halimunan' dan terbaharu, 'Hapus'.

www.myartis.com / Sumber & foto: Beautifulnara & Instagram Msya Masyitah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEGUGURAN - IMPIAN DIRA TIMANG BABY BERKECAI!

Kita hanya mampu merancang, tetapi Allah yang menentukan. Itulah yang berlaku terhadap pelakon serta pengacara, Dira Abu Zahar yang berkahwin dengan Mohd Helmi Mohd Yusof dua tahun lalu. Kandungannya yang hanya berusia enam minggu disahkan mengalami keguguran oleh doktor.

Mendengar penerangan doktor itu, hati mana yang tidak luluh. Kerja keras sebagai pelakon dan bergerak terlalu aktif dikatakan menjadi punca kepada keguguran tersebut.

“Saya tak sedar saya mengandung memandangkan haid saya datang seperti biasa. Namun pada hari keempat saya rasa pelik kerana keluar satu ketulan darah. Saya tidak pergi berjumpa doktor kerana ketika itu saya berada di Terengganu untuk penggambaran ‘TerengganuKu’ dan saya fikir mahu selesaikan kerja saya terlebih dahulu.

"Setelah balik ke Kuala Lumpur, saya pergi ke Klinik Pakar Sakit Puan untuk buat pemeriksaan lanjut dan doktor mengesahkan saya keguguran.

"Doktor memaklumkan usia kandungan janin saya enam minggu dan memberitahu faktor keguguran mungkin kerana saya aktif dan sibuk bekerja,” ujar Dira dipetik sebagai berkata di Saloma Bistro, Kuala Lumpur, kelmarin.

Tambah Dira, apabila mendapat tahu yang dia keguguran, dia rasa kecewa sebab dia dan suami memang berusaha mahukan anak. Katanya jia dia masih mengandung, mungkin ia dapat menjadi hadiah buat Mohd Helmi... namun malangnya dia keguguran beberapa hari sebelum ulangtahun kelahiran suaminya itu.

“Suami saya memang mahukan anak. Kami redha kerana mungkin tiada rezeki kami kali ini. Suami terima apa yang berlaku, tetapi selepas kejadian tersebut, dia lebih banyak memantau saya agak saya tidak terlalu aktif bekerja.

"Selepas keguguran, saya terus menjalani penggambaran drama ‘Aku Bukan dia’ dan mungkin lepas habis 26 episod ini, saya akan berehat sekejap,” jelas Dira yang masih sugul.


"DAH NAK M*MPOS SANGAT KER SAMPAI KAU TERDESAK..." - ELLIE SURIATY MENGAMUK, WANITA KACAU SUAMINYA

"Nak apa asyik cari Azri Iskandar? Atau kamu nak saya yang cari kamu? Kot ye pun nak jual produk apa kejadahnya contact suami orang tengah-tengah malam?

"Kamu nak minta tolong apa dari suami saya? Kamu dah nak kena upgrade? Kejadahnya kau punya upgrade! Apa kena mengena kau punya upgrade dengan keluarga kami?

"Dah nak m*mpos sangat ker sampai kau terdesak tengah-tengah malam?" demikian tulis pelakon dan pengarah, Ellie Suriaty yang berang dengan tindakan seorang wanita yang mengganggu suaminya, pelakon Azri Iskandar pada lewat malam.

Klik untuk gambar besar

Dedah Ellie, 50, menerusi akaun Facebooknya, wanita terbabit sering menghubungi Azri atas dasar jual beli produk. Terdahulu, Ellie turut menghantar pelawaan untuk menjadi senarai kenalan di Facebook wanita terbabit namun tiada maklum balas.

Justeru, Ellie menyeru individu yang mengenali wanita berkenaan untuk menasihatinya dan tidak terus cuba mendekati suaminya tanpa sebarang sebab.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - PENERBIT 'CINTA ANTARA BENUA', MOHD NOOR KADIR KEMBALI KE RAHMATULLAH

Kira-kira pukul 1.57 pagi Jumaat di Hospital Kuala Lumpur (HKL), penerbit dan pengarah Mohd Noor Kadir telah menghembuskan nafas terakhir akibat komplikasi penyakit jantung yang dialaminya sebelum ini.

Berita pemergian Allahyarham, 69 tahun, disahkan oleh rakan baiknya yang juga penerbit, Datuk Yusof Haslam. Yusof memberitahu Allahyarham pernah menjalani pembedahan jantung bulan lalu namun kembali dimasukkan ke hospital selepas jantungnya mengalami bengkak selain beberapa komplikasi lain.

Anak keempat Allahyarham, Nabila Mohd Noor, 32, ketika dihubungi berkata bapanya terlebih dahulu dikesan mengalami Pericardial effusion iaitu air bertakung dalam selaput jantung pada Mei lalu sebelum dimasukkan ke wad pada Selasa minggu lalu. Menurut Nabila, arwah bapanya sempat meninggalkan pesanan akhir sebelum menghembuskan nafas terakhir.

"Ayah dah sakit dari bulan Mei lalu. Dia ada sakit yang dipanggil Pericardial effusion yang mana air bertakung dalam selaput jantung. Jadi, ayah perlu buat pembedahan keluarkan air itu. Selepas itu, dia dah okay.

Klik untuk gambar besar

"Penyakit ini boleh terjadi atas banyak sebab, jadi doktor buat ujian lain. Hasil pemeriksaan dapat tahu ada kanser Metastasis yang mana sudah merebak ke jantung. Disebabkan kanser dan jantung lemah, ditambah air pula himpit jantung dan itu yang makin lemah.

"Ayah dimasukkan ke wad HKL sejak selasa minggu lepas. Pada awalnya dia ditempatkan di wad biasa. Pada Isnin lepas, doktor pakar dapati ayah tak sesuai di wad tu, dia kena berada di wad pemulihan jantung. Jadi kami tak boleh berada dengan ayah, cuma boleh melawat saja. Disebabkan tak ada rawatan yang boleh dibuat pada keadaan ayah ketika itu, doktor hanya masukkan ubat saja.

"Ikutkan ayah memang ada sakit jantung dari dulu, tapi dia okay. Pada 2013 ayah menjalani satu prosedur. Hinggalah pada Mei lalu, baru dikesan penyakit lain pula. Seperti dimaklumkan, disebabkan kanser ada air bertakung dan air itu himpit hingga menjadi lemah.

"Semalam, doktor panggil saya dan mak masuk jumpa ayah. Ketika itu dah nampak kondisi ayah tak berapa okay. Ayah terus cakap 'Dekla Jangan tinggalkan mama'. Ini paling terkesan kerana ia terlalu mendalam. Itulah kata-kata akhir ayah pada saya. Tapi, ayah juga ada pesan kepada adik beradik lain," katanya.

Mohd Noor yang juga pengarah urusan Kuasatek Pictures Sdn Bh dcukup terkenal dengan pelbagai drama rantaian di TV3 seperti 'Cinta Antara Benua', 'Cinderella', 'Romeo & Juliet', 'Salam Taj Mahal' dan 'Cinta Korporat'.

Apa membuatkan drama terbitannya dinantikan penonton, kebanyakan karyanya diterbitkan di lokasi luar negara seperti London, New Zealand dan India.

Jenazah Allahyarham disempurnakan di Madrasah Al-Ikhtisamiah Taman Melati, di sini, sebelum dikebumikan di Tanah Perkuburan Islam Taman Ibu Kota Kuala Lumpur.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KENA MAKI DEK 'BINGIT' KENDALI MINGGU PERTAMA 'FAMILI DUO' - INI JELAS JANNA NICK

"Bingit itu memang saya akui kesilapan saya sebab pada awal program mikrofon saya ada masalah... saya sendiri tak dapat dengar suara saya. Bila saya tak dengar, saya anggap orang lain pun sama tapi bila produksi tukar mikrofon barulah okay.

"Saya sebagai pengacara apabila mikrofon tak berfungsi, kita cuba untuk bercakap kuat, tapi bila baca komen orang cakap kuat, baru saya sedar mikrofon saya ada masalah tapi bila tukar dah okey."

Demikian kata pelakon Janna Nick yang menjelaskan dia melontarkan suara dengan kuat kerana berdepan masalah teknikal apabila mikrofon miliknnya mengalami masalah.

Sebelum ini, Janna teruk dikecam pengguna laman sosial yang tidak berpuas hati dengan cara dia mengendalikan program Famili Duo minggu pertama yang berlangsung pada malam Ahad.

Klik untuk gambar besar

Janna atau nama sebenarnya Nurul Jannah Muner, 27, berkata, dia mengaku kesilapannya yang mengeluarkan suara agak kuat semasa mengacarakan program berkenaan selain masih mencari keserasian dengan rakan gandingannya, Sean Lee.

Dalam pada itu, mengulas dia kerap memotong komen juri sehingga ada mengelarnya biadab, Janna berkata, dia hanya menjalankan tanggungjawab bagi bertindak mengawal program itu agar ia tidak melebihi masa.

Ujar Janna, orang luar tidak memahami tugas tersebut yang memerlukan dia mengambil watak 'jahat' untuk memotong ketika juri sedang memberi komen.

"Kita faham juri mahu berikan komen terbaik agar peserta dapat memperbaiki persembahan... kalau program ini lima jam saya akan biar apa juri nak kata, tapi macam tadi kita dah terambil 15 minit sehingga ada persembahan yang terpaksa ditolak.

"Saya selalu dapat watak jahat, saya akan ambil watak itu dan terpaksa potong serta menyampuk komen juri. Tak apalah biar orang nak kata apa... Janna Nick menyampuk... Janna Nick potong cakap juri... saya terima teguran itu dengan hati yang terbuka.

"Saya juga menjalankan tanggungjawab saya sebagai pengacara di mana acara ini berlangsung selama dua jam.Saya tak ambil hati dengan komen mereka kerana orang yang komen tidak ada dalam situasi kita di atas pentas.

"Kita tak boleh nak sakit hati dengan komen dia orang. Kalau dia orang tak suka tak apa... Insya Allah minggu depan saya bagi yang lebih baik," katanya lagi.

Sementara itu, Janna dalam masa sama turut menyangkal dakwaan dia cuba meniru gaya pengacaraan Elly Mazlein sebaliknya menuruti permintaan penerbit.

"Ini adalah permintaan penerbit bukan saya nak jadi Kak Lina Pom Pom (Elly Mazlein). Saya tidak study cara Kak Lina mengacara, tapi ini adalah pemintaan penerbit yang mahu saya seratus peratus mewakili peserta dan saya bersuara untuk peserta.

"Jadi saya memang kena lawan juri terutama apabila ada kata-kata yang agak melampau pada peserta, saya kena suarakan. Saya sebagai orang yang dibayar gaji perlu tonjolkan apa itu DNA Famili Duo memandang musim kali ini lebih serius," kongsinya.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SYAMSUL DAN SARAH MEMANG BERCINTA - AMMAR ALFIAN

Kalau tiada angin masakan pohon boleh bergoyang... kata pepatah ini mungkin tepat untuk menggambarkan gosip yang melanda pengarah filem Syamsul Yusof. Anak kepada Datuk Yusof Haslam itu kini didakwa sedang hangat bercinta dengan bekas kekasih pelakon dan model Ammar Alfian Aziz, 26, iaitu Puteri Sarah, 28.

Untuk info, semua rahsia tersebut telah didedahkan sendiri oleh Ammar, yang mendakwa berasa pelik kenapa bekas kekasihnya itu merahsiakan hubungan cinta tersebut. Lebih memelikkan katanya, Sarah juga mendakwa dirinya masih solo sedangkan Sarah dan Syamsul sudah bercinta sejak Oktober 2012.

Tinggal kenangan - klik untuk imej besar...

"Mereka mula akrab sejak Oktober tahun lalu dan kami putus pada Disember 2012. Dia cakap dirinya solo tetapi sebenarnya tidak.

"Tanyalah Datuk Yusof Haslam tentang hubungan mereka dan lihatlah apa jawapannya.

"Saya mendedahkan perkara ini kerana saya sudah bosan apabila Puteri Sarah sering memburukkan nama saya di media serta krew-krew produksi lain. Adakah itu sikap dia sekarang ini?" Kata Ammar pada media semalam.

Cinta baru...

Pendedahan Ammar itu gara-gara dakwaan Puteri Sarah dalam sebuah akhbar mendakwa hubungan cintanya dengan Ammar selama hampir lima tahun merupakan satu pembaziran dan dia tidak menyesal dengan perpisahan itu.

"Sebagai wanita yang sudah berubah menjadi Islam yang lebih baik, rasanya tidak elok jika dia nak memburukkan sesiapa sahaja termasuklah saya.

"Bagaimanapun saya dah lali kerana sepanjang kami bersama pun dia sering memburukkan saya.

"Cuma ada juga apa yang Sarah cakap itu betul, hubungan kami sebelum ini macam buang masa. Saya sebelum ini saya sanggup bekerja keras dan menyimpan duit untuk berkahwin dengannya, tetapi lain pula jadinya.

“Dia tidak nampak apa yang telah saya buat untuknya," ujar Ammar seolah memulang 'paku buah keras'.

Bagaimanapun, Ammar mengakui dia kini sudah mendapat pengganti dan mula menjalinkan hubungan cinta dengan seorang model bernama Shella.

"Benar saya sudah pun mempunyai kekasih baru selepas hubungan saya dan Sarah putus. Hubungan kami masih lagi baru.

"Saya juga akan memulakan kerja-kerja 'modelling' untuk pakaian dalam jenama Renoma tidak lama lagi," katanya yang mahu membuka buku baru dalam bab percintaan.

Terdahulu, beberapa usaha telah dilakukan media untuk mendapatkan penjelasan Puteri Sarah dan Syamsul mengenai pendedahan Ammar itu namun semuanya gagal.

Manakala bapanya Yusof Haslam enggan memberi sebarang komen mengenai perkara berkenaan.

“Saya membuat keputusan untuk tidak mengulas perkara itu,” kata Yusof ringkas.


TAYANG BADAN KETIKA BERCUTI KE BALI - NETIZEN PERSOAL TATU PALSU DI BETIS FADLAN HAZIM: "TAKUT JATUH FITNAH..."

"Pakai tatu ker bang? Takut jatuh fitnah ja." - "Maaf bang, kami ni sebagai peminat abang takut benda macam inilah, kami ni tengok dari gambar mana nak tahu tu tatu real ke, fake atau inai."

"Suka betul kumpul fitnah. Baik cakap awal-awal tatu tu sementara," itulah antara komen-komen netizen yang meluahkan rasa risau, seandainya tatu yang dilekatkan di betis kanan pelakon fadlan Hazim disalahanggap oleh segelintir pihak dan mengundang fitnah.

Fadlan antara selebriti tempatan yang meluangkan masa cuti sempena sambutan Aidilfitri tahun ini dengan berehat di pulau Bali, Indonesia.

Menerusi kemaskini foto di media sosialnya sejak beberapa hari lalu, Fadlan sempat berkunjung ke beberapa lokasi ikonik tumpuan pelancong antaranya di Uluwatu dan Pantai Kuta.

Malah, menerusi hantaran terbaharu di laman Instagramnya, Fadlan berkongsi beberapa keping fotonya yang tidak berbaju sambil bersantai di tepi pantai yang dipenuhi dengan kehadiran pelancong.

Klik untuk gambar besar

Namun, yang menjadi tumpuan netizen serta peminatnya adalah tatu palsu pada bahagian betis kanan Fadlan. Fadlan bagaimanapun tidak berdiam diri sebaliknya mengandaikan setiap peminatnya sudah bijak untuk menilai.

"Tak payah kot, korang semua cukup bijak dah. Ye doh. Ntah-ntah orang kahwin pun pakai tatu kat tangan weh," tulis pelakon drama bersiri 'Papa Ricky' itu.

Bagaimanapun, ada antara peminatnya yang meminta agar warganet tidak terburu-buru meletakkan hukum dan menganggap hal (tatu sementara) itu secara terbuka.

"Tu benda biasa jelah. Just for fun. It's okay. Memang orang pergi sana banyak je buat macam tu. Relax yer. Kita buat apa yang kita suka bila dapat off work macam ni," demikian pujuk peminatnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA AARON AZIZ MUAT NAIK 'ASAM PEDAS CICAK' BUAT NETIZEN 'LOYA'

Pelakon Datuk Aaron Aziz seorang yang peramah dan kelakar, jika anda sering mengikuti perkembangannya di laman Instagram. Aaron yang sering bergurau senda di laman sosial bersama peminat itu baru-baru ini telah memuat naik satu foto masakan asam pedas yang dicemari cicak.

Maka dengan itu, ramai yang telah berpusu-pusu meninggalkan komen mengatakan mereka berasa loya dan hendak muntah melihatkan foto tersebut: "Gambar dari FB Ketum Gaming. Siapa yang tak ada idea nak masak apa boleh cuba lauk asam pedas cicak," tulisnya.

Namun, yang menarik perhatian adalah apabila isteri Aaron Aziz, Datin Diyana Halik telah tampil meninggalkan sepatah dua kata kepada Aaron: "Why you post this one!" ujarnya. Nampak macam kena marah pun ada! Manakala, peminat yang megikuti entri berkenaan rata-rata terhibur dengan gelagat suami isteri ini.

Mengimbas kembali,  Aaron yang berasal dari Singapura itu telah mendapat taraf penduduk tetap Malaysia pada tahun 2012 lalu kini bahagia bersama isteri tercinta, Datin Diyana Halik yang dinikahinya pada tahun 2003 yang lalu. Pasangan ini kemudian telah dikurniakan tiga orang cahaya mata setakat ini.

Klik untuk gambar besar

www.myartis.com / Sumber & foto: Beautifulnara & Instagram Aaron Aziz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA NABILA HUDA & SUAMI SAMBUT ANNIVERSARY IKUT KALENDAR ISLAM

"Nampak tak muka awkward tu taktau Nak react macamana sebab tak penah celebrate anniversary! Haha.. Actually kite nikah on 25 dec, Tapi Bert ikut calendar Islam which is a day after Maulidur Rasul tu our anniversary. Masa Dia explain tu, Abil memang tak faham langsung Maksud Dia and I macam keep on Cakap no, kite nikah on 25 December lah. Pening la tukar-tukar anniversary..

"So since Pada tu, Abil senyap je lah tak fikir when is our anniversary al maklum la kite tak pandai sgt Nak ikut calendar islam sebab dah biasa dgn calendar kite kan.. and then today Dia Cakap, pakai cantik2 saya Nak bawak awak Pergi dinner. Aku pun macam "haaaa, sejak bila pulak husband Aku ni pandai Nak ajak Pergi dinner ni.." selalunya Abil je jadi mastermind.

"Sekali Dia drive sampai pavilion! Eh Biar betul! Tak penah2 laki Aku Nak Pergi pavi ni.. lagi la nervous weh!haha.. skali sampai restaurant tu, Dia tunjuk tu your favourite chef! Fuhhh dinner jepang weh.. Fine dining! Thank you for tonight love.. Actually lebih baik macam ni, Dari tiap2 tahun Nak surprise,dah jadi tak special jugak..Lagipun tak celebrate anniversary pun tak pe..everyday pun boleh celebrate at home.

Klik untuk gambar besar

"But today.. unforgettable! Perut macam Nak pecah ni.. Balik, baring, tidur ah.. Settled!!! Love you @kidweebee," demikian tulis pelakon Nabila Huda menerusi entri di akaun Instagram miliknya yang memberitahu dia bersama suaminya, Mohd Izwan Johar menyambut ulang tahun perkahwinan keempat mereka mengikut kaledar Islam.

Menurut Nabila, Izwan telah membuat kejutan makan malam di sebuah restoran makanan Jepun di ibu kota. Selain itu, Izwan turut membuat kelainan apabila mengajak Nabila menyambut ulang tahun perkahwinan mereka mengikut tarikh kalendar Islam.

Tambah Nabila, semalam, Izwan telah menyuruhnya memakai pakaian cantik untuk keluar makan malam bersama. Menjengah ruangan komen, rata-rata pengikut Nabila mengucapkan tahniah dan mendoakan kesejahtereaan rumah tangga pasangan ini.

www.myartis.com / Sumber & foto: Astro Gempak & Instagram Nabila Huda

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INDIVIDU: "TEL NO. LU PIKIR SENDIRI HAHAHA" - NABIL BERANG KERETA 'DIBLOCK'

Pelawak dan pengacara Nabil Ahmad menerusi laman Instagramnya telah memuatnaik dua video dan meluahkan rasa berang dengan tindakan individu yang tidak bertanggungjawab meletakkan kenderaan di belakang keretanya sehingga menghalang laluan keluar parkir kereta.

Lebih memburukkan keadaan apabila pemandu itu seakan-akan mencabar kesabaran selebriti itu dengan meninggalkan sekeping nota tulisan tangan yang meminta pengacara program 'Gegar Vaganza' itu memikirkan nombor telefonnya: "Tel no. lu pikir sendiri HAHAHA," tulis pemandu terbabit.

Nabil menganggap tindakan individu tersebut bukan sesuatu yang boleh dibuat lawak: "Kuang haja name nyer!!! Ingat kelakaaa ke!!! Lu pikir sendiri kepala otak hang!!!" kata bapa kepada tiga cahaya mata perempuan itu.

Klik untuk gambar besar

Sementara itu, isteri Nabil iaitu nazirah Ayub menganggap ia gurauan kasar yang dibuat seseorang yang mengenali suaminya itu. Menerusi video pertama yang dimuatnaik, ia menunjukkan Nabil turut membunyikan hon berkali-kali. Bagaimanapun, pemilik kenderaan berkenaan tidak muncul.

Menerusi video kedua, Nabil dilihat terpaksa menolak kenderaan itu selepas menyedari brek tangan kereta itu tidak ditarik: "Owner x muncul. Cerita dia mmg tokono!!! Aku geram!!!" tulis Nabil lagi.

www.myartis.com / Sumber & foto: mStar & Instagram Nabil Ahmad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


WATIE SETUJU  BAYAR RM2,000 SEBULAN KEPADA HANA, JANJI TAK LARI LAGI - HUKUMAN PENJARA JIKA CULAS BAYAR HUTANG

Sebagai ansuran melangsaikan tuntutan saman berjumlah RM796,000 kepada Hana Adnan, penyanyi dan pelakon Watie Sadali telah diperintah membayar sebanyak RM2,000 setiap bulan.

Dua bekas anggota kumpulan Elite itu hari ini setuju untuk menyelesaikan secara baik pertikaian saman penghutang penghakiman membabitkan kedua-dua belah pihak yang sudah berlarutan sejak lapan tahun lalu.

Keputusan tersebut dicapai dalam prosiding yang berlangsung di hadapan Hakim Nor Rajiah Mat Zin di Mahkamah Sesyen Selayang, Selangor pada pagi Khamis.

"Kes pagi ini (Khamis) adalah bagi merekodkan penyelesaian kedua-dua belah pihak dan mereka bersetuju dengan terma yang disebut mahkamah. Watie dikehendaki membayar sejumlah RM2,000 setiap bulan bermula 5 Januari tahun hadapan sehingga selesai jumlah tuntutan yang dibuat Hana," ujarnya yang dipetik sebagai berkata kepada mStar.

Klik untuk gambar besar

Kata peguam kepada Hana iaitu Mohd Fikri Abd Rahman, Watie atau nama sebenarnya Norwati Sadali, 46, sebelum ini pernah membuat rayuan untuk mengurangkan kos bayaran bulanan daripada RM2,500 kepada RM2,000 seperti yang diperintahkan pada tahun 2017 dan mahkamah membenarkan.

Bagaimanapun keputusan mahkamah kali ini secara tidak langsung mensyaratkan isteri kepada Joey Daud itu untuk komited melangsaikan tuntutan dan boleh dikenakan tindakan jika gagal berbuat demikian.

"Sebelum ini Watie cuba mengelak membayar hutang tersebut. Kali ini sudah setuju beri komitmen dan tidak boleh lari. Kalau gagal bayar dan ulang perbuatan lama, kami boleh ambil tindakan penghinaan perintah mahkamah. Jika ia berlaku, salah satu hukuman yang boleh dikenakan adalah penjara terhadap Watie," jelasnya.

Untuk makluman, pada 10 Mac 2015, Hana atau nama sebenarnya Norhanasafiza Mat Adnan, 44, menang saman terhadap Watie berhubung kegagalan pelakon itu menyelesaikan bayaran pinjaman bank yang menggunakan namanya untuk membeli kenderaan jenis Toyota Wish.

Hana mendakwa dirinya membuat pinjaman bank kenderaan itu sekitar September 2005 bagi pihak Watie sebanyak RM150,000 kerana pelakon terbabit tidak layak membuat pinjaman.

Namun, Watie gagal mematuhi syarat ditetapkan seperti membayar ansuran bulanan, cukai jalan, insurans dan perkara berkaitan sejak September 2010 sehingga menyebabkan Hana diisytiharkan muflis.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JADI TAUKE KEDAI MAKAN DIUSIA 16 TAHUN - ZAKI YAMANI BANGGA DAPAT BANTU IBU CARI DUIT

Anak kepada penyanyi terkenal, Datuk Jamal Abdillah iaitu penyanyi Zaki Yamani kini menceburi bidang perniagaan dengan membuka gerai makanan dan minuman di medan selera yang terletak di Kajang, Selangor, kerana mahu membantu ibu menjana pendapatan keluarga.

Menurut Zaki, 16, gerai diberi nama Ngopi Dulu Yop yang beroperasi sejak dua bulan lalu itu menyediakan pelbagai menu makanan segera inspirasi dari Korea serta minuman berasaskan kopi.

"Idea nak berniaga ini datang dari saya dan ibu saya. Memandangkan ibu pun dah tak kerja lagi dan saya pun tak boleh mengharapkan duit show semata-mata, jadi kenalah cari pendapatan sampingan untuk kami berdua. Sewa rumah nak kena bayar, saya pun masih bersekolah jadi semuanya memerlukan pembelanjaan.

Klik untuk gambar besar

"Kami rasa membuka gerai menjual makanan dan minuman ini merupakan salah satu cara untuk jana pendapatan. Alhamdulillah sambutan baik daripada pelanggan. Boleh dikatakan setiap hari saya turun ke kedai selepas sesi persekolahan, hujung minggu memang kawasan ni penuh, mujurlah kami ada tiga pekerja yang membantu menguruskan kedai ini," ujarnya dipetik sebagai berkata kepada mStar.

Dalam pada itu, Zaki mengakui berasa bangga kerana impiannya untuk memiliki perniagaan makanan dan minuman akhirnya tercapai. Malah, dia merancang untuk menambah cawangan dan kios di beberapa kawasan lain, selain meneroka perniagaan baharu.

"Selain di Kajang, kita juga ada kios di Setapak, Kuala Lumpur... di sana pun kami jual pelbagai jenis minuman berkopi dan perisa buah-buahan. Perancangan selepas ini nak buka satu lagi cawangan di Shah Alam.

"Alhamdulillah saya berbangga sangat di usia 16 tahun saya sudah memiliki perniagaan sendiri dan dapat bantu ibu jana pendapatan untuk keluarga. InsyaAllah selepas ini saya akan keluarkan produk kosmetik dan pencuci wajah jenama saya sendiri," jelasnya.

Pembukaan kedai makanan dan minuman ini bukan sahaja memberi peluang kepadanya untuk mempelajari selok belok perniagaan semata-mata, penyanyi lagu 'Slow Mo ini' juga berkata dia dapat memperbaiki cara berkomunikasi dengan orang ramai.

"Kalau dalam pelajaran saya minat bidang kejuruteraan, tapi perniagaan pun salah satu benda yang saya suka. Saya seronok bila dapat layan pelanggan. Kalau di gerai ini saya juga jadi barista yang buat air, memang dapat jumpa macam-macam perangai pelanggan. Secara tak langsung saya dapat belajar cara macam mana nak perbaiki percakapan apabila berhadapan dengan orang ramai," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAMIL 8 BULAN - MAWAR RASHID BAKAL TIMANG BABY GIRL, LENGKAP SEPASANG

Pelakon Mawar Rashid akhirnya mendedahkan dia dan suaminya iaitu pelakon Raf Yaakob bakal menimang cahaya mata perempuan, setelah beberapa hari berteka-teki di laman Instagram.

Mawar atau nama sebenarnya Wan Mawar Shaputri Wan Abdul Rashid, berkongsi berita gembira itu menerusi video yang dimuat naik di saluran YouTube pada Isnin.

Menerusi video berdurasi hampir 4 minit itu memperlihatkan majlis 'gender reveal' yang diadakan pelakon berusia 25 tahun itu bersama ahli keluarga dan rakan rapatnya pada Ahad.

Tetamu mula bersorak apabila Mawar dan suaminya meletupkan belon yang dipenuhi kertas dan belon kecil berwarna merah jambu menandakan bakal menimang bayi perempuan pada Januari depan.

Klik untuk gambar besar

Dalam ucapannya, pelakon telefilem 'Penaklukan Syaitan' itu turut mendoakan pasangan suami isteri yang masih menunggu dikurniakan zuriat dan rakannya yang belum bertemu jodoh diberikan rezeki itu.

"Yang sedang menunggu (pasangan suami isteri), saya doakan agar dikurniakan zuriat dan yang belum kahwin saya doakan supaya kahwin cepat-cepat," kata Mawar.

Sebelum ini, Mawar yang juga adik ipar kepada Chef selebriti Datuk Fazley Yaakob itu memuat naik kapsyen mengenai teka-teki jantina anak keduanya di laman sosial sejak Jumaat lalu.

Dalam pada itu, Mawar ketika dihubungi sebelum ini memberitahu dia kini mahu memberi tumpuan kepada kandungannya yang sudah mencecah lapan bulan.

"Sebelum ini, saya memang sangat aktif tapi sekarang saya perlahankan sikit. Saya sendiri dah tak larat macam awal kehamilan. Dah rasa berat nak bawa perut tapi Alhamdulillah saya okay.

"Sekarang saya fokus pada bayi dalam kandungan sebab sebelum ini asyik sibuk dengan menguruskan perniagaan produk Mawarose. Tak lama lagi nak bersalin, saya dah kena buat persediaan mental dan fizikal serta barang baby," ujarnya.

Mawar mendirikan rumah tangga dengan Raf pada 9 November 2017 dan dikurniakan seorang cahaya mata lelaki bernama Raden Muhammad Rafael yang kini berusia setahun.

Raf juga mempunyai dua orang anak hasil perkahwinan terdahulu iaitu Raden Ahmad Rayyan, 9 dan Raden Seri Raysaa Chanela yang berusia lima tahun.

www.myartis.com / Sumber & foto: mStar & Instagram Mawar Rashid & Raf Yaakob

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR NOSTALGIA ALI 'XPDC'

SEJAK disingkirkan dari XPDC beberapa tahun lalu, Ali atau nama sebenarnya, Mohd Ali Ismail, ternyata 'memulang paku buah keras' pada bekas kumpulannya bahawa XPDC tidak akan mampu 'survived' tanpanya. Malah pergabungan kembali Mael juga dilihat gagal membawa XPDC kembali ke zaman kegemilangan kumpulan itu sebelum ini.

“Sebenarnya, saya tidak suka bercakap soal penyingkiran atau perpecahan dalam XPDC. Biarlah saya buka buku baru dan lupakan apa yang sudah berlaku.

“Ini kerana, kami disingkirkan atas sebab peribadi yang tidak perlu saya ceritakan. Biarlah ia menjadi sejarah.

“Apa yang menjadi masalah ialah peminat sendiri sukar menerima hakikat saya sudah tidak lagi bersama XPDC. Saya tidak boleh ubah pemikiran mereka dalam jangka masa singkat,” katanya beberapa tahun lalu.

Istimewa untuk peminat Ali, jom kita imbas kembali nostalgia penyanyi rock terhebat itu ketika zaman kanak-kanaknya.

BIODATA:
Nama sebenar: Mohd Ali Ismail
Nama komersil: Ali
Tarikh lahir: 23 Oktober 196..?
Pendidikan: SPM
Sekolah: Sekolah Menengah Hamzah, Port Klang, Selangor
Tinggi: 5' 9"


KETERANGAN CAPRICE & NADIR - POLIS AKAN RAKAM

"Kita belum rekod percakapan dua individu ini dan belum ada tarikh lagi. Polis sedang berusaha untuk berbuat demikian. Setakat ini, hanya Ebit yang sudah diambil keterangan. Saya akan maklumkan jika ada perkembangan lanjut berkaitan kes ini," demikian jelas Ketua Polis Daerah Wangsa Maju, Superintendan Ashari Abu Samah, yang memaklumkan polis dalam proses untuk merakamkan keterangan penyanyi rap, Ariz Ramli atau Caprice dan Ketua Pegawai Eksekutif Cinta Gaza Malaysia (CGM), Muhammad Nadir Al-Nuri Kamaruzaman serta berhubung misi kemanusiaan di Semenanjung Gaza, Palestin, baru-baru ini.

Jelas Superintendan Ashari Abu Samah, percakapan berkenaan bagi membantu siasatan susulan laporan dibuat pendakwah terkenal, Ebit Lew yang mendakwa difitnah beberapa individu berkaitan misi itu menerusi media sosial. Kes disiasat mengikut Seksyen 500 serta 504 Kanun Keseksaan, selain Seksyen 233 Akta Komunikasi dan Multimedia 1998.

Pada 22 Julai lalu, Ebit dilaporkan hadir ke Ibu Pejabat Polis Daerah (IPD) Wangsa Maju untuk dirakam percakapan berkaitan isu terbabit. Sebelum ini, pendakwah terkenal itu dipetik menafikan dakwaan Muhammad Nadir yang pihaknya membayar ratusan ribu dolar kepada syarikat Hala untuk memasuki Gaza.

Ebit turut menyifatkan dakwaan dibangkitkan Ketua Pegawai CGM itu sebagai fitnah melampau. Pembantu peribadi Ebit, Arief Farhan pula dikatakan mempersoalkan tindakan Caprice yang disifatkan mencemar nama baik pendakwah itu.

Arief mempersoalkan mengapa Caprice perlu membangkitkan perkara remeh seperti alat permainan yang diagihkan kepada kanak-kanak, berbanding bantuan bernilai jutaan ringgit kepada penduduk Gaza.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BENARKAH NOOR NABILA & ENGKU EMRAN NIKAH ESOK?

Sebelum ini, timbul spekulasi kakak kepada selebriti terkenal Noor Neelofa iaitu Noor Nabila sedang menjalin hubungan cinta dengan ahli perniagaan, Engku Emran, sehingga ia hangat diperkatakan.

Terkini, timbul pula desas-desus diperkatakan netizen mendakwa Nabila dan Engku Emran bakal bernikah esok. Bagaimanapun menerusi Berita Harian, Nabila tidak mahu memberi sebarang jawapan mengenai dakwaan tersebut dan meminta semua pihak memahami.

"Minta maaf, saya tidak boleh komen. Sebelum ini, saya sudah memberikan kenyataan saya tidak mahu komen mengenai perkara ini. Saya juga bukannya seorang artis. Saya harap semua memahami, terima kasih," katanya.

Sahabat baik Nabila, Rosix Omar ketika dihubungi juga mendakwa tidak tahu-menahu mengenai perkara itu: "Maaf, saya tidak tahu apa-apa mengenai perkara itu. Jadi, tiada sebarang komen daripada saya," ujarnya.

Klik untuk gambar besar

Semakan di laman Instagram (IG) Nabila mendapati, usahawan dan penerbit itu tidak memuatkan apa-apa persediaan mahupun bayangan mengadakan majlis pernikahan, esok.

Terdahulu, gosip cinta mereka hangat diperkatakan apabila tular gambar Engku Emran yang juga bekas suami primadona Erra Fazira dan pelakon Indonesia, Laudya Cynthia Bella menghadiri sesi usrah di kediaman Nabila.

Malah, minggu lalu menerusi Instagram, Engku Emran dilihat ada memuat naik foto menunjukkan bayangan wajah Nabila yang ketika itu berada dalam kereta bersamanya.

Untuk makluman, Nabila bercerai dengan pelakon Sharnaaz Ahmad, Julai tahun lalu selepas hampir setahun berdepan kemelut rumah tangga. Mereka dikurniakan cahaya mata lelaki, Jebat Jayden Ahmad.

Engku Emran pula berpisah dengan bintang Indonesia, Laudya Cynthia Bella, Julai tahun lalu, selepas dua tahun mendirikan rumah tangga.

Sebelum ini, Engku Emran pernah mendirikan rumah tangga dengan pelakon, penyanyi dan pengacara, Erra Fazira. Hasil perkahwinan tersebut, Engku Emran dan Erra dikurniakan cahaya mata perempuan, Engku Aleesya.

www.myartis.com / Sumber & foto: Berita Harian, Harian Metro, Instagram Noor Nabila & Engku Emran

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAT OVER NAFI DIRINYA SEORANG YANG PANAS BARAN TAK BERTEMPAT

"Sebenarnya orang tak tahu perkara ini. Tanyalah mana-mana pelakon atau kru adakah saya timbulkan masalah ketika berlakon? Saya memang tiada masalah dan sikap panas baran ini automatik berlaku sewaktu saya bermain bola sepak.

"Biasalah, pemain legenda seperti Eric Cantona pun sama juga, sehinggakan serang penonton," ujar pelakon dan pelawak, Mat Over, 70, yang memaklumkan dia bukanlah seorang yang panas baran tidak bertempat seperti mana sangkaan ramai pihak.

Mat atau nama sebenarnya Sulaiman Mat Yasin berkata, sikap ini hanya lahir apabila dia berada dalam keadaan penat. Pelakon yang terkenal menerusi sitkom 'Pi Mai Pi Mai Tang Tu' ini tidak menafikan dia nakal kerana dulunya adalah budak jalanan.

"Saya tinggal di Kampung Baru, Kuala Lumpur pada 1968. Apabila berlaku peristiwa 13 Mei, saya balik ke Klang. Apabila keadaan kembali tenang, barulah saya kembali semula ke Kuala Lumpur.

"Saya melalui kehidupan jalanan dan pengetahuan saya di jalanan sangat banyak ketika itu," katanya yang sudah meninggalkan sukan bola sepak dan kini aktif dalam sukan sepak takraw.

Menurutnya, dia belajar dari pengalaman dan memandangkan sudah tua, karakter begitu sudah dibuangnya: "Masa saya bujang dulu, saya dipanggil Man Jambu kerana kononnya berwajah kacak. Namun loghat Terengganu saya sangat pekat. Sekarang pun kalau keluar mana-mana, peminat perempuan yang ramai ambil gambar. Yang lelaki agak kurang mungkin takut atau benci.

"Saya sedar saya teruk juga dikecam netizen kerana sikap ini. Tapi kebanyakan mereka budak-budak muda. Yang tua pun ada juga. Kita kena sedar dalam hidup bukan semua suka kita. Kalau takut benda itu, tak bolehlah jadi artis," tuturnya yang akan terbabit dengan penggambaran 'Scammer' musim kedua terbitan Radius One.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


25 GAMBAR NOSTALGIA DATUK SHARIFAH AINI

Gambar-gambar Nostalgia Biduanita Negara Datuk Sharifah Aini yang pernah menggegarkan seni suara tanahair dengan suaranya yang lemak merdu. Hingga kini, tiada penyanyi di negara ini yang mampu menandingi lagu-lagunya yang penuh mendayu, unik dan mempunyai lenggok tersendiri.

Malah filem lakonannya bersama penyanyi lagenda Indonesia, Broery Marantika berjudul 'Hapuslah Air Matamu' pada tahun 1976 turut mencatat sejarah sebagai filem paling hangat dua negara. Istimewa untuk anda, myartis bawakan nostalgia lagenda ini sejak beliau berhingus hingga mendaki puncak jaya.

Sharifah Aini ketika kecil - Klik untuk imej besar...

ADA BEBERAPA KEPING GAMBAR YANG SUDAH DI REMOVE
BAGI MENGHORMATI ALLAHYARHAM DATUK SHARIFAH AINI
HARAP MAKLUM!!


"ALHAMDULILLAH, EMAK SELAMAT DIKEBUMIKAN..." - CHEF WAN

Menerusi muat naik di laman Instagram, chef selebriti iaitu Chef Wan memaklumkan jenazah ibunya, Noraini Abdullah telah pun selamat disemadikan di Tanah Perkuburan Islam Raudhatul Baqi Cyberjaya 10, Cyberjaya, Selangor.

"Alhamdulillah, emak selamat dikebumikan di Tanah Perkuburan Islam Cyberjaya 10. Segala urusan daripada dimandi dan dikafankan, semuanya lancar. Saya cuba menahan air mata menitis dari masjid hinggalah ke tanah perkuburan, tetapi apabila talkin dibaca, akhirnya berderai air mata saya," tuturnya.

Tambah Chef Wan atau nama sebenarnya Datuk Redzuawan Ismail, berat rasa hati untuk meninggalkan rumah baharu yang menjadi persemadian ibunya itu.

"Saya menjadi orang terakhir yang meninggalkan kubur emak kerana saya mahu mengambil masa bersendirian bersamanya. Berat sungguh kaki mahu meninggalkan emak di tanah perkuburan tadi seorang diri... Berjurai lagi air mata saya.

Klik untuk gambar besar

"Namun, seperti kelazimannya, segala-galanya sudah menjadi sebahagian daripada sejarah saya. Moga roh emak diampuni Allah dan diletak bersama orang beriman. Moga emak tenang di sana," katanya lagi.

Sebelum ini, Allahyarham Noiraini atau lebih dikenali sebagai Che Ani telah meninggal dunia pada usia 93 tahun di Hospital Gleneagles, Jalan Ampang, di sini, pada jam 6.20 pagi semalam.

Allahyarham menghembuskan nafas terakhir selepas 10 hari dirawat akibat penyakit kanser dan Alzheimer.

  ________ IKLAN ________ JUALAN TERBESAR 1.1 TAHUN BARU 2023.. - - Dapatkan pelbagai barangan dengan potongan diskaun KAW KAW dalam jualan 1.1. Tahun baru 2023 mulai 12 malam ini. Jangan terlepas tawaran gilang gemilang yang hanya muncul setahun sekali.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MIA AHMAD MENYESAL ANAK 'SPEECH DELAY' AKIBAT GAJET

"Throwback video sebelum MCO 3.0 , my first born. So proud of you, takde ada apa yang mustahil.. jangan putus doa dan sangka baik selalu dengan Allah. You're gonna get there, sayang.

"Parents, please minimalkan penggunaan gadget.. saya tahu ramai yang terkesan dengan pandemic ini dan mengambil jalan shortcut untuk bagi anak-anak menggunakan gadget.. please monitor apa yang anak tengok dan berapa jam mereka menghadap screen. Bila bagi diorang screen time make sure you join them and watch together..

"Saya bercakap melalui pengamalan yang mungkin ramai tak tahu.. kesan daripada saya exposed kan Issa screen time seawal bayi menyebabkan Issa speech delayed, short attention span dan mempunyai masalah social skill.

Klik untuk gambar besar

"I admit my mistake, at that time saya CUMA fikirkan diri saya SAHAJA dan mula introduce kan screen time dengan kerap pada Issa. TAPI.. itu dahulu.. setahun yang lalu.. Alhamdulillah dengan izin MU, Issa menunjukkn progress yang sangat baik.. mula bercakap.. mula interact.. dah overcome almost semua masalah yang ada before...

"Minta doakan kesembuhan sepenuhnya buat Issa ya? Banyak sebenarnya tips yang saya nak share.. nantilah ya bila ada kesempatan... Ada parents yang lalui benda yang sama dgn saya tak? Please share!" itulah kongsi pelakon Mia Ahmad yang menyesal kerana tidak menyedari masalah lambat bercakap (speech delay) yang dihidapi anak sulungnya, Sayf Issa yang kini berusia tiga tahun.

Menurut Mia atau nama sebenarnya Samihah Ahmad Baderi, 33, dia menyedari perkara itu selepas dimaklumkan sendiri oleh cikgu di sekolah anaknya yang meminta bertindak segera mengatasi masalah itu.

Berkongsikan perkara tersebut menerusi laman Instagram, Mia memuat naik video Issa menerima tunjuk ajar daripada speech therapist. Selepas ditegur guru berkenaan, Mia kemudiannya mengambil keputusan untuk menghadkan masa anaknya menggunakan gajet serta menonton tv selama beberapa bulan.

Mia turut menambah, perkongsiannya di Instagram itu adalah bagi memberi kesedaran kepada ibu bapa agar mengurangkan screen time anak masing-masing demi perkembangan mereka.

Untuk makluman, Mia mendirikan rumah tangga dengan penjaga gol pasukan Johor Darul Takzim (JDT), Mohd Izham Tarmizi pada 13 Januari 2017. Hasil perkahwinan, pasangan ini dikurniakan sepasang cahaya mata, Sayf Issa, 3, dan Iris, 1 tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BARU TAHU PREGNANT... TAPI TAK ADA REZEKI ANAK KETIGA" - SYATILLA MELVIN KEGUGURAN

Isteri kepada pelakon Shaheizy Sam iaitu pelakon dan usahawan Syatilla Melvin telah berkongsi berita sedih dimana dia mendedahkan baharu sahaja mengalami keguguran ketika kandungannya berusia dua bulan.

Menurut Syatilla atau nama sebenarnya Siti Nur Syatilla Amirol Melvin, dia dimaklumkan mengenai perkara tersebut ketika membuat pemeriksaan degupan jantung di sebuah klinik pada Selasa.

"Sebenarnya saya baru tahu pregnant... tapi tak ada rezeki untuk anak ketiga. Ikutkan kandungan saya sudah mencecah lapan minggu tapi semalam, doktor sahkan yang kandungan saya terbantut... tak berkembang.

Klik untuk gambar besar

"Sepatutnya semalam saya buat pemeriksaan untuk degupan jantung tapi tak ada dan doktor pun kata saiz tak membesar mengikut perkembangan kandungan," katanya.

Dalam pada itu, bekas bintang kelahiran Dewi Remaja 2009/2010 ini turut mengakui dirinya berasa agak sedih memandangkan dia dan suami sudah pun bersedia untuk menimang anak ketiga namun menganggap ia bukan rezekinya lagi.

Malah, Syatilla yang juga usahawan berjaya mendedahkan dia pernah dua kali mengalami keguguran sebelum melahirkan anak pertama dan kedua.

"Memang la sedih sebab saya pun dah bersedia untuk anak ketiga... tapi saya reda, tak ada rezeki untuk saya dan Sam. Bila doktor beritahu semalam, Sam terdiam sekejap. Tapi dia terima dengan hati terbuka. Syeriv pun dah teruja dan selalu cium perut saya.

"Sebenarnya, ini merupakan kali ketiga saya alami keguguran. Kali pertama, sebelum Syeriv dan kedua... sebelum Sarima. Buat masa sekarang, saya harap janin akan gugur sendiri... kalau tidak, saya akan lalui proses mencuci rahim," ujarnya.

Untuk makluman, Syatilla mendirikan rumah tangga bersama Sam pada tanggal 8 Februari 2016. Hasil perkongsian hidup tersebut, pasangan ini telah dikurniakan dua cahaya mata iaitu Syeriv Samheizy, 4, dan Sarima Samheizy yang kini berusia 3 Tahun.

www.myartis.com / Sumber & foto: Media Hiburan, Instagram Syatilla Melvin & Shaheizy Sam

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::